Αποσπάσματα από βιβλίο Βαρουφάκη για Γουδή, Grexit «...και τα 16 δισ. που θα αρπάζαμε» - LEROS NEWS\nΠρωτοσέλιδο Επικαιρότητα Αποσπάσματα από βιβλίο Βαρουφάκη για Γουδή, Grexit «…και τα 16 δισ. που θα αρπάζαμε»\nΜαγνητοφωνούσε και τον πρωθυπουργό – Διάλογοι φωτιά αποκαλύπτουν πώς γλιτώσαμε στο παρά ένα την ολική καταστροφή – Το βιβλίο κάνει σαφές ότι δεν υπήρχε σοβαρό σχέδιο παρά μόνο επικίνδυνοι αυτοσχεδιασμοί από μία ετερόκλητη και αδαή παρέα\nΦως στο συγκλονιστικό παρασκήνιο του πρώτου εξαμήνου του 2015 ρίχνει με το βιβλίο του «Adults in the Room» ο πρώην υπουργός Οικονομικών Γιάνης Βαρουφάκης. Το νέο στοιχείο που αναδεικνύει το «ΘΕΜΑ» είναι ότι ακόμη και μετά το κλείσιμο των τραπεζών, ο πρώην υπουργός ενημέρωσε τους Αλέξη Τσίπρα και Αλέκο Φλαμπουράρη ότι υπήρχαν φυλαγμένα σε κρατικά θησαυροφυλάκια 16 δισ. ευρώ σε πακέτα χαρτονομισμάτων.\nΟ Βαρουφάκης γράφει ότι ενώ οι Ελληνες έκαναν ουρές στα ΑΤΜ σε όλη τη χώρα, για την επιτρεπόμενη ανάληψη των 60 ευρώ ημερησίως, οι Τσίπρας και Φλαμπουράρης, σε κατάσταση έξαψης, σκέφτονταν σοβαρά να «απαλλοτριώσουν» αυτά τα 16 δισ. ευρώ για να «φορτώσουν τα ΑΤΜ», δηλαδή να χρησιμοποιήσουν επί της ουσίας άκυρα, άνευ αξίας χαρτιά. Ο Γιάνης Βαρουφάκης εμφανίζεται να τους προειδοποιεί ότι μια τέτοια κατάσχεση θα ήταν κλοπή. Ο πρωθυπουργός, όμως, αντιδρά αυθόρμητα λέγοντας: «Οταν το παιδί μου πεθαίνει της πείνας κι εγώ δεν έχω μία, έχω το ηθικό δικαίωμα να κλέψω ένα κουτί γάλα». Ο δε Αλέκος Φλαμπουράρης υπερθεματίζει: «Να πάρουμε αυτά τα λεφτά και να δώσουμε τέλος στο μαρτύριο του κόσμου». Αραγε, η απίστευτη αυτή σκηνή εξελίχθηκε όπως την έχει μεταφέρει ο Γιάνης Βαρουφάκης στο βιβλίο του; Ο ίδιος, πάντως, ισχυρίζεται ότι βασίστηκε στις ηχογραφήσεις που έκανε με το κινητό του.\nΟι βόμβες πέφτουν σχεδόν σε καθεμία από τις 550 σελίδες του βιβλίου. «Φοβάμαι πραξικόπημα ή ακόμη και νέο Γουδή», εμφανίζεται να λέει ο Αλέξης Τσίπρας σε μια στιγμή ακραίας ανασφάλειας μετά το δημοψήφισμα. Ωστόσο, μερικούς μήνες προτού ανέλθει στην εξουσία, ο Βαρουφάκης άκουσε τον ίδιο άνθρωπο αλλά σε τελείως άλλη ψυχική διάθεση να φωνάζει έξαλλος ότι «θα πετάξω με τις κλωτσιές τον Γιάννη Στουρνάρα από την Τράπεζα της Ελλάδος μόλις ο ΣΥΡΙΖΑ σχηματίσει κυβέρνηση». Για έναν άλλο, πρωτοκλασάτο υπουργό του, τον Γιώργο Σταθάκη, ο Αλέξης Τσίπρας φέρεται να έχει πει «θα χαρώ να μην τον ξαναδώ ποτέ μπροστά μου».\nΤο «Adults in the Room» (που σημαίνει «Ενήλικες στην αίθουσα» από ατάκα της Κριστίν Λαγκάρντ) ανήκει στο είδος των μαρτυριών που προκαλούν αλυσιδωτές πολιτικές σεισμικές δονήσεις. Οι αποκαλύψεις δεν έχουν τέλος και σκιαγραφούν τη μικροψυχία ή ακόμη και την πλήρη ανικανότητα ανθρώπων που ευαγγελίστηκαν τη λύτρωση του ελληνικού λαού από τα δεινά της μνημονιακής επιτροπείας κ.λπ. Η αγγλική έκδοση έχει ήδη γίνει διεθνές best seller και όχι τυχαία: περιέχει διαλόγους-φωτιά, κόντρες, μυστικά σχέδια, ίντριγκες, μύχιους πόθους, πάθη, εμμονές αλλά και αμέτρητους ανταγωνισμούς μέσα (και γύρω από) το Μέγαρο Μαξίμου. Πρωταγωνιστές αυτής της νεοελληνικής τραγωδίας, ο πρωθυπουργός Αλέξης Τσίπρας και οι βασικοί του συνεργάτες, ο στενός κύκλος των υπουργών που ο Βαρουφάκης αποκαλεί «πολεμικό συμβούλιο» στην περίοδο που η ελληνική κρίση κορυφώθηκε, τραντάζοντας τις διεθνείς αγορές.\nΟ τίτλος που έχει επιλεγεί για την απόδοση του βιβλίου στα ελληνικά (θα κυκλοφορήσει το φθινόπωρο από τις εκδόσεις Πατάκη) είναι πολύ πιο δραματικός – έως και επικός: «Ανίκητοι ηττημένοι». Η διαφορά, πάντως, του έργου του Βαρουφάκη από ένα καλογραμμένο μυθιστόρημα είναι ότι ο συγγραφέας λέει ευθύς εξαρχής ότι όλα αυτά που γράφει τα έχει ζήσει όχι ως απλώς αυτόπτης μάρτυρας, αλλά ως κεντρικός παράγοντας των εξελίξεων. Και όσο και αν τα επεισόδια που περιγράφει προκαλούν αυθόρμητη δυσπιστία για το αν θα μπορούσαν ποτέ να έχουν συμβεί σε έναν σύγχρονο κρατικό μηχανισμό, όσο και αν θυμίζουν αποκύημα φαντασίας που θα ταίριαζαν σε θρίλερ, ο πρώην ΥΠΟΙΚ της Ελλάδας ισχυρίζεται ότι όλα έγιναν ακριβώς όπως τα μεταφέρει. Αυτό το στοιχείο, άλλωστε, συνιστά και την ξεχωριστή αξία του βιβλίου ως ιστορικού ντοκουμέντου.\nΕκ των πραγμάτων και όσο κι αν η κυβέρνηση προσποιείται ότι αγνοεί τα όσα βαρύτατα καταμαρτυρεί ο Γιάνης Βαρουφάκης, το περιεχόμενο του βιβλίου του αποτελεί υλικό τεκμηρίωσης για το σήμερα και το αύριο. Για τον περιβόητο ιστορικό του μέλλοντος; Πιθανώς. Ισως όμως και για μια εξεταστική επιτροπή, την οποία ζητά όλο και πιο επίμονα το τελευταίο διάστημα η αντιπολίτευση. Το ενδιαφέρον και ίσως παράδοξο στοιχείο της υπόθεσης είναι ότι ο ίδιος ο Βαρουφάκης όχι απλώς δεν προσπαθεί να αποφύγει τη διαδικασία της λογοδοσίας στη Βουλή, αλλά προτρέπει τους αρμόδιους να βιαστούν: «Ας γίνει Εξεταστική, Ειδικό Δικαστήριο ή Στρατοδικείο, να μπουν τα χαρτιά στο τραπέζι», δηλώνει ο πρώην ΥΠΟΙΚ και προκαλεί τη Νέα Δημοκρατία να μην κρύβεται πίσω από τη σχετική άρνηση της κυβέρνησης. Μέχρι στιγμής, κανένας από τους πολιτικούς τους οποίους τσουρουφλίζει ο Βαρουφάκης (και ενώ όλοι εξακολουθούν να βρίσκονται σε θέσεις ευθύνης) δεν έχει αμφισβητήσει έστω και μία λέξη από το βιβλίο. Η σιωπή είναι εκκωφαντική για να χαρακτηριστεί απλώς αμήχανη.\nΣτις σελίδες που ακολουθούν, το «ΘΕΜΑ» σταχυολογεί μερικές μόνο από τις αναρίθμητες, κυριολεκτικά τρομακτικές αποκαλύψεις του Γιάνη Βαρουφάκη.\nΕίναι μάλλον περιττό να υπογραμμιστεί ότι ο κεντρικός ήρωας του βιβλίου -εκτός από τον ίδιο τον Βαρουφάκη- είναι ο Αλέξης Τσίπρας. Ο αναγνώστης παρασύρεται από τον συγγραφέα σε ένα έμμεσο ψυχογράφημα του πρωθυπουργού από τη στιγμή που οι δύο άντρες συναντήθηκαν για πρώτη φορά σε ένα boutique hotel στου Ψυρρή, το 2011, ως την κατάρρευση της σχέσης τους τον Ιούλιο του 2015. Μέσα τα αλλεπάλληλα γκρο πλαν στο πρόσωπο του Αλέξη Τσίπρα καταγράφεται η πορεία μιας ολόκληρης χώρας από την ελπίδα και τον ενθουσιασμό στην ήττα και την απόγνωση.\n«Tα έγραφα όλα στο τηλέφωνό μου»\nΗ ατρόμητη στάση που έχει επιλέξει να τηρήσει ο Γιάνης Βαρουφάκης γύρω από τα πεπραγμένα του κατά το κρίσιμο πρώτο εξάμηνο του 2015 προϋποθέτει ότι στα χέρια του κρατά απολύτως τεκμηριωμένα στοιχεία. Από την πρώτη κιόλας σελίδα του βιβλίου του, σε ξεχωριστή εισαγωγική ενότητα, κάνει ανοιχτά και καθαρά μια δήλωση που αφήνει τον αναγνώστη με ανοιχτό το στόμα: «Σε ένα βιβλίο αυτού του είδους, στο οποίο τόσο πολλά εξαρτώνται από το ποιος είπε τι σε ποιον, κατέβαλα κάθε δυνατή προσπάθεια προκειμένου να διασφαλίσω την ακρίβεια όσων έχουν ειπωθεί από τρίτους και τα παραθέτω εντός εισαγωγικών. Για τον σκοπό αυτό, βασίστηκα σε ηχογραφήσεις που έκανα με το τηλέφωνό μου, καθώς και στις σημειώσεις που κρατούσα εκείνη την εποχή, από τις πολλές επίσημες συναντήσεις και συνομιλίες που εμφανίζονται σε αυτό το βιβλίο», γράφει.\nΣημαντικό στοιχείο του «Adults in the Room» μαρτυρώντας τη σχετική φροντίδα του συγγραφέα, είναι η διαρκής, πλην διακριτική παρουσία της Δανάης Στράτου. Η σύζυγος του Γιάνη Βαρουφάκη έχει τον ρόλο της φωνής της λογικής, η οποία βρίσκεται πάντα στο πλευρό του. Σε μια χαρακτηριστική σκηνή, μάλιστα, η Δανάη βρίσκεται στο ίδιο φουσκωτό βαρκάκι μαζί με την Μπέτυ Μπαζιάνα, σε απομονωμένη παραλία του Αργοσαρωνικού. Οι δύο κυρίες περίμεναν τον Αλέξη Τσίπρα και τον Γιάνη Βαρουφάκη που είχαν ξεμακρύνει προς τα βαθιά, απορροφημένοι στον διάλογό τους για το κατά πόσο ο Γιάννης Δραγασάκης είναι υπερβολικά κοντά ή όχι στο τραπεζικό κατεστημένο.\nΕπιπλέον, ο πρώην υπουργός αποκαλύπτει ότι υπάρχουν και βιντεοσκοπημένες μαρτυρίες. Δηλαδή στη διάρκεια του καυτού εξαμήνου συνήθιζε να αφηγείται στην κάμερα της συζύγου του όσα είχαν συμβεί στο Μαξίμου, στα Eurogroup κ.ο.κ. Κάτι σαν ημερολόγιο – αλλά σε high definition.\nΗ ακριβής μετάφραση:\nΣε ένα βιβλίο αυτού του είδους, στο οποίο τόσο πολλά εξαρτώνται από το ποιος είπε τι σε ποιον, κατέβαλα κάθε δυνατή προσπάθεια προκειμένου να διασφαλίσω την ακρίβεια όσων έχουν ειπωθεί από τρίτους και τα παραθέτω εντός εισαγωγικών. Για τον σκοπό αυτό βασίστηκα σε ηχογραφήσεις που έκανα με το τηλέφωνό μου, καθώς και στις σημειώσεις που κρατούσα εκείνη την εποχή, από τις πολλές επίσημες συναντήσεις και συνομιλίες που εμφανίζονται σε αυτό το βιβλίο.\n«Γιάνη, πάμε να πάρουμε τα 16 δισ. € της ΕΚΤ»\nΒρισκόμαστε στο τέλος Ιουνίου του ’15 όταν ξαφνικά ο Βαρουφάκης αποκαλύπτει κάτι απίστευτο: την ύπαρξη 16 δισ. ευρώ εκτός κυκλοφορίας: «Κάποια στιγμή, στη διάρκεια της καθημερινής μου επίσκεψης στο Μέγαρο Μαξίμου, βρήκα τον Αλέξη στο γραφείο του να απολαμβάνει τη συντροφιά του Αλέκου Φλαμπουράρη, ενός υπουργού άνευ χαρτοφυλακίου και κάτι σαν πατρική φιγούρα. Ως συνήθως, ενημέρωσα σύντομα τον πρωθυπουργό γύρω από οτιδήποτε είχε ενδιαφέρον εκείνη την ημέρα, πρωτίστως για τον ρυθμό της εκροής καταθέσεων από τα ΑΤΜ. Ανέφερα επίσης το απόθεμα των 16 δισ. ευρώ. Τα μάτια του Αλέξη άστραψαν.\nΜου είπε: “Τι; Υπάρχουν 16 δισ. ευρώ σε μετρητά παραπεταμένα εδώ κι εκεί και εμείς δεν τα χρησιμοποιούμε για να φορτώσουμε τα ΑΤΜ και να τα κάνουμε να λειτουργούν κανονικά;”. Βαρουφάκης: “Αλέξη, η κατάσχεσή τους θα ήταν κλοπή”. “Ναι, Γιάνη, αλλά όταν το παιδί μου πεθαίνει της πείνας κι εγώ δεν έχω μία, έχω το ηθικό δικαίωμα να κλέψω ένα κουτί γάλα.\nΔεν είναι μια παρόμοια κατάσταση αυτή που ζούμε;”». «Από πότε η κλοπή περιλαμβάνεται στο οπλοστάσιο της Αριστεράς;», ρώτησε ο Βαρουφάκης. Τότε ο Φλαμπουράρης όρμησε να υπερασπιστεί τον προστατευόμενό του. «“Εχουμε κάθε δικαίωμα”, ούρλιαξε, “να πάρουμε αυτά τα λεφτά και να δώσουμε τέλος στο μαρτύριο του κόσμου”. Ο Φλαμπουράρης είπε στον Λαφαζάνη ότι εκείνος και ο Αλέξης, αντίθετα από εμένα, ήταν πεπεισμένοι ότι η κατάσταση δικαιολογούσε το να βάλουμε χέρι σε αυτά τα χρήματα, τα οποία εκείνη την περίοδο είχαν ξεμείνει σε κρατικά θησαυροφυλάκια». Ο Βαρουφάκης λέει ότι προσπάθησε να χαλιναγωγήσει την έξαψη των υπολοίπων, παρουσιάζοντας την πραγματικότητα: «Αν θέλουμε να παραμείνουμε στην Ευρωζώνη, δεν μπορούμε να κατάσχουμε χρήματα της ΕΚΤ. Εάν, όμως, θέλουμε το Grexit, τότε θα μπορούσαμε να κάνουμε κάτι χρήσιμο με αυτά τα λεφτά χωρίς να κατηγορηθούμε για κλοπή: να εθνικοποιήσουμε τα 16 δισ. ευρώ, να σφραγίσουμε τα χαρτονομίσματα με ειδική μελάνη ώστε να τα ακυρώσουμε και να πάψουν να αποτελούν ευρώ και να τα μετονομάσουμε σε “νέες δραχμές”, να τα βάλουμε σε ΑΤΜ και να τα χρησιμοποιήσουμε σαν καινούριο νόμισμα».\n«Αλέξη, η κατάσχεσή τους θα ήταν κλοπή»\nΤο πρωτότυπο κείμενο από το βιβλίο:\nAlexis’s eyes lit up. “What? There is €16 billion in cash lying around and we are not using it to stuff the ATMs and make them function normally?” I explained that we could not touch the money. Confiscating it would be theft. “But, Yani,” protested Alexis, “if my child is starving, and I have no money, I have a moral right to steal a milk carton. Is this not similar here?” “Since when did theft become part of the Left’s arsenal?” I asked. Flabouraris leaped to his protégé’s defence. “We have every right”, he bellowed, “to get that money to stop the people’s suffering”.\nΚαι η ακριβής μετάφραση:\nΤα μάτια του Αλέξη άστραψαν. «Τι; Υπάρχουν 16 δισ. ευρώ σε μετρητά παραπεταμένα εδώ κι εκεί και εμείς δεν τα χρησιμοποιούμε για να φορτώσουμε τα ΑΤΜ και να τα κάνουμε να λειτουργούν κανονικά;». Προσπάθησα να συγκρατήσω τον πρωθυπουργό, εξηγώντας του ότι δεν ήταν δυνατόν να απλώσουν χέρι στα χρήματα γιατί η κατάσχεσή τους θα ήταν κλοπή. «Μα, Γιάνη», διαμαρτυρήθηκε ο Αλέξης, «όταν το παιδί μου πεθαίνει της πείνας κι εγώ δεν έχω μία, έχω το ηθικό δικαίωμα να κλέψω ένα κουτί γάλα. Δεν είναι μια παρόμοια κατάσταση αυτή που ζούμε;». «Από πότε η κλοπή περιλαμβάνεται στο οπλοστάσιο της Αριστεράς;»ρώτησα. Τότε ο Φλαμπουράρης όρμησε να υπερασπιστεί τον προστατευόμενό του. «Εχουμε κάθε δικαίωμα», ούρλιαξε, «να πάρουμε αυτά τα λεφτά και να δώσουμε τέλος στο μαρτύριο του κόσμου»\n«Προχώρα στο Plan X»\n«Γιάνη, θα χρειαστεί να συγκροτήσεις μια ομάδα για να προετοιμαστούμε σε περίπτωση που οι δανειστές μάς ωθήσουν εκτός Ευρωζώνης. Να αρχίσεις δουλειά σύντομα πάνω σε αυτό», είπε ο Αλέξης Τσίπρας πριν από τις εκλογές του 2015. Και ο Βαρουφάκης συναίνεσε λέγοντας: «Θα το κάνω, Αλέξη». Στο βιβλίο του εξηγεί ότι «αυτή ήταν η γένεση του σχεδίου που θα γινόταν γνωστό ως Plan X, το οποίο θα ετίθετο σε εφαρμογή μόνο εάν και αφού το Βερολίνο με την ΕΚΤ έθεταν σε εφαρμογή το δικό τους Plan Z, που θα έριχνε την Ελλάδα στον γκρεμό και το Grexit.\nΤην πρώτη εβδομάδα του Ιουλίου, με τις τράπεζες κλειστές και ενώ εγώ τα έδινα όλα στην εκστρατεία υπέρ του ΟΧΙ στο δημοψήφισμα, παρουσίασα στον Αλέξη την τελική μορφή του Plan X – του εναλλακτικού σχεδίου έκτακτης ανάγκης το οποίο εκείνος μου είχε ζητήσει να καταρτίσω σε περίπτωση που μας εξανάγκαζαν σε Grexit. Καθώς του το έδινα, με ρώτησε “είναι κάτι εφικτό, που μπορεί να εφαρμοστεί;”.\nΤου απάντησα έντιμα: “Διάβασέ το και κλάψε”. Η μετάβαση στη νέα δραχμή θα ήταν τόσο επώδυνη ως του σημείου της εξόντωσης. Το Plan X τα περιέγραφε όλα αναλυτικά, χτύπημα με το χτύπημα. Καθώς ο Αλέξης βυθιζόταν στο κάθισμά του, υπενθύμισα ότι το Plan X υπήρχε όχι όμως για να το χρησιμοποιήσουμε. Εκτός και εάν ο Σόιμπλε κατάφερνε να επιβάλει τη βούλησή του στη Μέρκελ. […] Βλέποντάς τον να λυγίζει κάτω από την πίεση της πιθανότητας του Grexit (σ.σ.: που θα επέβαλε το Βερολίνο) ήθελα να τον συγχωρήσω, να δικαιολογήσω και να εκλογικεύσω τα ασυγχώρητα, τα ανήθικα και παράλογα ολισθήματά του».\nΗ ακριβής διατύπωση στα αγγλικά:\n“You will need to put together a team to prepare in case they push us out\nof the eurozone. Start working on this soon”. “I will, Alexi,” I replied. This was the birth of what became known as Plan X – to be activated only if and after Berlin and the ECB activated their own Plan Z for pushing Greece over the cliff of Grexit.\n«Γιάνη, θα κάνουμε τα καλά παιδιά στην τρόικα»\nΟ Βαρουφάκης περιγράφει πώς ο Αλέξης Τσίπρας αποπειράθηκε να τον πείσει να παραμείνει στην κυβέρνηση ενώ ο ίδιος ετοιμαζόταν να μετατρέψει το «Οχι» του δημοψηφίσματος σε «Ναι»: «Η ιδέα είναι να προχωρήσουμε με δύο τρόπους, έναν δημόσιο και έναν κρυφό. Δημόσια μπορούμε να προσεγγίσουμε τους πιστωτές “αλά δεξιά”, με έναν ανασχηματισμό στην κυβέρνηση που θα μεταδίδει το μήνυμα “τώρα είμαστε καλά παιδιά”. Την ίδια στιγμή, όμως, μακριά από την κοινή θέα, μπορούμε να προετοιμάσουμε μια αντεπίθεση».\n…the idea of proceeding in two ways, one public, one hidden. Publicly, we can approach the creditors in a right-wing manner, involving a reshuffle that says “We’re good kids now”, but at the same time, hidden from public view, we can prepare a counterstroke.\nΗ ιδέα είναι να προχωρήσουμε με δύο τρόπους, έναν δημόσιο και έναν κρυφό. Δημόσια μπορούμε να προσεγγίσουμε τους πιστωτές αλά δεξιά, με έναν ανασχηματισμό στην κυβέρνηση που θα μεταδίδει το μήνυμα «Είμαστε καλά παιδιά τώρα». Την ίδια στιγμή όμως, μακριά από την κοινή θέα, μπορούμε να προετοιμάσουμε μια αντεπίθεση.\n«Μας συντρίβουν σε όλα τα μέτωπα»\nΔραματικό SMS Τσακαλώτου σε Βαρουφάκη, στις 2 Ιουνίου 2015. Η περιθωριοποίηση του Γιάνη είχε πια συντελεστεί και την Ελλάδα στο Eurogroup εκπροσωπούσε ο τότε προαλειφόμενος ως διάδοχός του και νυν υπουργός Οικονομικών: «Γιάνη, μας συντρίβουν σε όλα τα μέτωπα».\n«Αλέξη, με αυτά τα πλεονάσματα έχεις δεχτεί δρακόντεια λιτότητα»\nΒαρουφάκης: «Στις 27 Απριλίου του ’15 ο Αλέξης με καλοδέχτηκε, μου ζήτησε όμως να τον περιμένω ένα λεπτό για να πάει στην τουαλέτα. Ενόσω καθόμουν στον καναπέ και περίμενα, το μάτι μου πήρε μερικές σελίδες Α4 πάνω στο τραπεζάκι. Τις πήρα στα χέρια μου. Οταν εμφανίστηκε ο Αλέξης, η έκφραση στο πρόσωπό μου, χωρίς καμία αμφιβολία, πρόδιδε την αγανάκτησή μου εξαιτίας όσων είχα διαβάσει. Με τα χαρτιά στα χέρια μου τον ρώτησα: “καταλαβαίνω σωστά ότι αυτές τις παραχωρήσεις δεν τις πέρασες μέσω εμού γιατί ήξερες ότι θα ασκήσω βέτο στο να προχωρήσουν;”. “Ναι” ομολόγησε ο Αλέξης χαμογελώντας ένοχα. “Καταλαβαίνεις τι σημαίνουν αυτοί οι αριθμοί, Αλέξη; Αντιλαμβάνεσαι τι έχεις κάνει με το να τους αποδέχεσαι; Δεν καταλαβαίνεις ότι έχεις μόλις αποδεχτεί μια καινούρια δρακόντεια λιτότητα;”. Το βασικό νούμερο που είχα στο μυαλό μου -και που είχε τραβήξει την προσοχή μου σαν μαγνήτης- ήταν το 3,5. Τα χαρτιά ήταν μια επιστολή υπογεγραμμένη από τον Ελληνα πρωθυπουργό και απευθυνόταν στην Τρόικα, με την οποία δεσμευόταν για την κατάρτιση Προϋπολογισμού με στόχο για πρωτογενές πλεόνασμα 3,5% του ΑΕΠ. Hταν απίστευτο, αλλά το ίδιο νούμερο εμφανιζόταν δίπλα στα έτη 2018, 2019… χωρίς διακοπή έως το 2028. “Αυτό τώρα πώς έγινε, Αλέξη;” τον ρώτησα. “Ο Χουλιαράκης πιστεύει ότι πρέπει να κάνουμε αυτή την υποχώρηση για να πάρουμε συμφωνία” ήταν η απάντησή του. Προφανώς αυτό που εννοούσε ο Σταθάκης όταν είπε ότι ο Χουλιαράκης είναι ο μόνος που θα μπορούσε να φέρει γρήγορα μια συμφωνία ήταν το εξής: Πλήρης υποταγή».\n«Αλέξη, πρέπει να μάθεις αγγλικά αν θες να γίνεις πρωθυπουργός»\n«Καθώς η συνάντησή μας έφτανε στο τέλος της», σημειώνει ο Βαρουφάκης για το πρώτο του ραντεβού με τον Τσίπρα, «και με τον κίνδυνο να φανώ σνομπ και επιτιμητικός, έδωσα στον Τσίπρα μια καλοπροαίρετη συμβουλή για ένα ιδιαίτερο ζήτημα – παρόλο που δεν μου την είχε ζητήσει κανένας. Και θα μπορούσε να την είχε πάρει σαν προσβολή: “Αλέξη, αν θέλεις να γίνεις πρωθυπουργός, πρέπει να μάθεις αγγλικά. Πάρε έναν δάσκαλο να σου κάνει ιδιαίτερα, όπως και δήποτε”».\n«O Αλέξης ήταν υπέρ του Grexit με επιχειρήματα της πλάκας»\nΜιλώντας πάντα για την πρώτη τους γνωριμία, ο Γιάνης Βαρουφάκης ανακαλεί τη στάση του Τσίπρα για το ζήτημα της παραμονής ή όχι της Ελλάδας στην Ευρωζώνη: «Γρήγορα κατέστη σαφές ότι για πολιτικούς λόγους ο Αλέξης αμφιταλαντευόταν γύρω από ένα βασικό ζήτημα: για το αν η Ελλάδα θα διατηρούσε ως νόμισμα το ευρώ. Ακόμη και το 2011 ο ΣΥΡΙΖΑ συγκλονιζόταν από εσωτερικές διαφωνίες γύρω από το αν το Grexit θα έπρεπε να παρουσιάζεται ως επίσημη θέση του κόμματος ή όχι. Καθώς μιλούσαμε, η στάση του Αλέξη μουύ φάνηκε επιπόλαιη και ανώριμη. Εστίαζε μάλλον στο να κρατήσει υπό έλεγχο τις αντιμαχόμενες πλευρές μέσα στο κόμμα του παρά στο να ξεκαθαρίσει μέσα στο μυαλό του ποια ήταν η ορθή πολιτική επιλογή. Ελεγε πράγματα όπως “γιατί να μην πούμε στους πιστωτές ότι αν δεν δεχτούν τη μονομερή απόρριψη εκ μέρους μου του δικού τους προγράμματος θα φύγουμε από το ευρώ; Υπάρχουν πολλοί, όπως ο Πολ Κρούγκμαν, που λένε ότι θα τα καταφέρναμε καλύτερα έξω από το ευρώ ούτως ή άλλως”.\nΒαρουφάκης: «Προσπάθησα να βγάλω τον Αλέξη από αυτή την επιχειρηματολογία της πλάκας που χρησιμοποιούσε (σ.σ.: “his lazy thinking” στο πρωτότυπο). Του εξήγησα με αδρές γραμμές τι περίμενα ότι θα συνέβαινε αμέσως εάν ανακοινωνόταν η έξοδος της Ελλάδας από την Ευρωζώνη. […] Αντίθετα από την Αργεντινή, η Ελλάδα θα έπρεπε να δημιουργήσει μια καινούρια δραχμή πριν διαρρήξει τους δεσμούς της με το ευρώ. Αλλά, η εισαγωγή νομίσματος απαιτεί μήνες προετοιμασίας. Με άλλα λόγια, το Grexit θα ήταν σαν να ανακοίνωνες την υποτίμηση του νομίσματος μήνες προτού συμβεί, μια στρατηγική που θα επέφερε πολύ βαριές παρενέργειες: εξαφάνιση των χαρτονομισμάτων και κερμάτων ευρώ και απουσία εθνικού νομίσματος για την εκτέλεση των συναλλαγών. Θα ήταν προετοιμασμένος, ρώτησα τον Αλέξη, να σταθεί απέναντι στους ψηφοφόρους στη διάρκεια μιας προεκλογικής εκστρατείας και να τους πει ότι πρότεινε κάτι τέτοιο; Οτι αυτό ήταν το δικό του Plan A;».\n«Τον Σταθάκη θα χαρώ να μην τον ξαναδώ ποτέ μπροστά μου»\n«Τον Ιούλιο του 2015», γράφει ο Βαρουφάκης, «ο Αλέξης μού είπε ότι σκεφτόταν να κάνει ανασχηματισμό στην κυβέρνηση προκειμένου να υποχρεώσει τους δανειστές και τα ΜΜΕ να σταματήσουν να με στοχοποιούν. Με ρώτησε ποιον θα σκεφτόμουν για τη θέση του αντικαταστάτη μου στο υπουργείο Οικονομικών. Ηταν φανερό ότι ο Αλέξης είχε ήδη αποφασίσει, εγώ όμως αποφάσισα να παίξω το παιχνίδι του, εξ ου και πρότεινα το πρόσωπο εκείνο που ήμουν βέβαιος ότι είχε κιόλας συμφωνήσει να με διαδεχτεί, δηλαδή τον καλό μου φίλο Ευκλείδη Τσακαλώτο.\nΠροθυμοποιήθηκα, μάλιστα, να πείσω τον Ευκλείδη να κάνει δεκτή την πρόταση. (Και όταν το έκανα αυτό, ο Ευκλείδης παρίστανε ότι χρειαζόταν χρόνο για να το σκεφτεί)». Κατόπιν, όπως αναφέρει ο Βαρουφάκης στο βιβλίο του, ο Τσίπρας τού ζήτησε να αναλάβει το υπουργείο Οικονομίας. Και όταν εκείνος ρώτησε «και με τον Σταθάκη τι θα γίνει;», ο πρωθυπουργός απάντησε χωρίς περιστροφές: «Θα χαρώ να μην τον δω ποτέ ξανά μπροστά μου. Ασ’ τον να εξαφανιστεί στα πίσω έδρανα της Βουλής».\n«Ο Δραγασάκης ήθελε να χάσουμε το δημοψήφισμα»\n«Τον Αύγουστο του 2014 ο Αλέξης κι εγώ», αναπολεί ο Βαρουφάκης, «χαλαρώναμε στο νερό περίπου πενήντα μέτρα από το Πετροκάραβο (σ.σ.: νησίδα στον Σαρωνικό, κοντά στον Πόρο), όσο πιο μακριά από αδιάκριτα αυτιά γινόταν. Η συζήτησή μας έφτασε στο ζήτημα της εμπιστοσύνης. […] “Αλέξη” του είπα, καταβάλλοντας προσπάθεια ώστε η παρατήρησή μου να ακούγεται όσο πιο αδιάφορη γινόταν, “ακούω ότι ο Δραγασάκης παραείναι κοντά στους τραπεζίτες. Και, γενικότερα, ίσως φαίνεται πως συμπλέει με το δικό μας σχέδιο απόδρασης, ενώ την ίδια ώρα στην πραγματικότητα δουλεύει για τη συντήρηση του κατεστημένου”.\nΟ Αλέξης δεν μου απάντησε αμέσως. Αντιθέτως, γύρισε το βλέμμα του προς την Πελοπόννησο στο βάθος πριν στραφεί ξανά σε εμένα για να μου πει “όχι, δεν το πιστεύω. Ο Δραγασάκης είναι ΟΚ” […] Ο Αλέξης μού υποσχέθηκε ότι θα πει στον Παππά να με κρατά ενήμερο και θα με συμβουλεύονται πριν ανακοινώσουν οτιδήποτε σχετικά με την οικονομική πολιτική. Είχε φτάσει πια η ώρα να κολυμπήσουμε προς την παραλία, εκεί όπου η σύντροφός του, η Μπέτυ, μαζί με τη Δανάη, μας περίμεναν σε ένα μικρό φουσκωτό, με την άγκυρά του να ακουμπά απαλά το βυθό της θάλασσας».\nΣε άλλο σημείο του βιβλίου του ο Γιάνης Βαρουφάκης καταγγέλλει κάτι εξαιρετικά σοβαρό για τον αντιπρόεδρο της κυβέρνησης: «Αντίθετα από εμένα, ο Δραγασάκης ήθελε να χάσουμε το δημοψήφισμα, έτσι ώστε να νομιμοποιήσει την αποδοχή των όρων της τρόικας».\n«Δανάη, ευχάριστος τύπος ο Αλέξης, αλλά δεν έχει τα προσόντα…»\nΥστερα από την πρώτη συνάντηση που είχαν Βαρουφάκης και Τσίπρας, το 2011, η εντύπωση του τότε προαλειφόμενου ΥΠΟΙΚ για τον μέλλοντα πρωθυπουργού δεν ήταν η καλύτερη: «Οταν γύρισα στο σπίτι, η Δανάη με ρώτησε πώς είχε πάει η συνάντηση. Απάντησα ότι “ο Αλέξης Τσίπρας είναι πολύ ευχάριστος τύπος, αλλά δεν νομίζω ότι έχει τα απαιτούμενα προσόντα (σ.σ.: για πρωθυπουργός)”».\nΟ Γιάνης μοίρασε τις υποκλοπές από το Eurogroup με στικάκι\nΕχοντας κατηγορηθεί για παράτυπες ηχογραφήσεις, ο Γιάνης Βαρουφάκης αναφέρει σχετικά ότι «όταν γύρισα πίσω στο γραφείο μου, μεταφόρτωσα από το τηλέφωνο στον υπολογιστή μου την ηχογράφηση της σύσκεψης του Eurogroup στη Ρίγα της Λετονίας. Το αντέγραψα σε ένα στικ USB και το έδωσα στη γραμματέα μου, με την οδηγία ο φορητός δίσκος να αντιγραφεί και να παραδοθεί στα χέρια των μελών του “πολεμικού επιτελείου” της κυβέρνησης, συνοδευόμενο από ένα δικό μου σημείωμα: “Ορίστε τι έγινε πραγματικά στη Ρίγα”. Το ενδιαφέρον είναι ότι κανένας τους, ποτέ, δεν μου ανέφερε κάτι σχετικά με το στικάκι. Εως σήμερα, δεν γνωρίζω αν μπήκαν στον κόπο έστω και να το ακούσουν».\nΝαυτία για το Πρόγραμμα της Θεσσαλονίκης»\nΒαρουφάκης: «Κύμα ναυτίας και αγανάκτησης με χτύπησε στα σωθικά μου όταν διάβασα το Πρόγραμμα της Θεσσαλονίκης. Εξήγγειλε αυξήσεις μισθών, επιδοτήσεις, επιδόματα και επενδύσεις με λεφτά που οι πηγές τους ήταν είτε φανταστικές είτε παράνομες. Υπήρχαν επίσης υποσχέσεις που δεν θα επιθυμούσαμε να πραγματοποιήσουμε».\nΤσίπρας: Φοβάμαι ότι η μοίρα μας θα ήταν στο Γουδή\n«Αρχισε να υπαινίσσεται ότι θα μπορούσε να εκδηλωθεί κάτι σαν πραξικόπημα»\nΕνα από τα πιο συνταρακτικά αποσπάσματα του «Adults in the Room» είναι η αναφορά του Βαρουφάκη στους φόβους που έζωσαν τον πρωθυπουργό τα ξημερώματα από το δημοψήφισμα. «Ο Αλέξης εξομολογήθηκε κάτι που με ξάφνιασε», γράφει ο πρώην ΥΠΟΙΚ. «Μου είπε πως φοβόταν ότι η μοίρα μας θα ήταν το Γουδή εάν επιμέναμε. Επίσης άρχισε να υπαινίσσεται ότι θα μπορούσε να εκδηλωθεί κάτι σαν πραξικόπημα, αναφέροντάς μου ότι ο Πρόεδρος της Δημοκρατίας, ο Στουρνάρας, οι μυστικές υπηρεσίες και στελέχη της κυβέρνησης είχαν τεθεί σε κατάσταση ετοιμότητας».\n«Θα πετάξω τον Στουρνάρα από την ΤτΕ με τις κλωτσιές\nAt that point Alexis grew angry. “The first thing I shall do as prime minister is demand Stournaras’s resignation. I will drag him from the central bank kicking and screaming if need be”. Pappas offered a number of even more drastic solutions to this problem.\nΣε εκείνο το σημείο ο Αλέξης θύμωσε: «Το πρώτο πράγμα που θα κάνω όταν γίνω πρωθυπουργός είναι να απαιτήσω την παραίτηση του Στουρνάρα. Αν χρειαστεί θα πάω στην Τράπεζα της Ελλάδος και θα τον πετάξω έξω με κλωτσιές και βρισιές». Ο Παππάς πρότεινε μια σειρά από ακόμη πιο δραστικές λύσεις σε αυτό το πρόβλημα.\n«Ο Χουλιαράκης ήταν ο κατάλληλος ανθρωπος για να υπογράψει τη συνθήκη παράδοσής μας»\nΒαρουφάκης: «Είχα αποφασίσει να τον απολύσω – Ο Αλέξης συγκάλυπτε τον αποστάτη»\n«Στις 27 Απριλίου 2015», γράφει ο Βαρουφάκης, «ο Γιώργος Σταθάκης, υπουργός Οικονομίας, είπε ότι “το δίδυμο Βαρουφάκης-Θεοχαράκης (σ.σ.: Νίκος Θεοχαράκης, συνεργάτης του Βαρουφάκη στο ΥΠΟΙΚ) δεν μπορεί να φέρουν συμφωνία. Ο Χουλιαράκης μπορεί”. Εάν με το “συμφωνία” εννοούσε το να υποκύψουμε στις απαιτήσεις του Βίζερ και του Ντάισελμπλουμ, τότε ο Σταθάκης είχε απόλυτο δίκιο. Ο Γιώργος Χουλιαράκης (σ.σ.: σήμερα αναπληρωτής υπουργός Οικονομικών) ήταν ο κατάλληλος άνθρωπος για να υπογράψει τη συνθήκη παράδοσής μας».\n– Βαρουφάκης (Τελος Φεβρουαρίου 2015): «Ημουν πεπεισμένος ότι ο Αλέξης θα γινόταν έξω φρενών όταν θα του έλεγα ότι ο πρόεδρος του Συμβούλιο Οικονομικών Εμπειρογνωμόνων απειλούσε να αυτομολήσει στον Στουρνάρα. Αλλά ο Αλέξης δεν αντέδρασε καθόλου έτσι. Απεναντίας, με κοίταξε με την ίδια θλιμμένη έκφραση που είχε και προηγουμένως όταν είχα ανακοινώσει την απόφασή μου να απολύσω τον Χουλιαράκη. Με καταφανή συμπάθεια προς τον αποστάτη και με μια ανησυχητική ανία στο βλέμμα του, ο Αλέξης είπε: “Τον καταλαβαίνω τον άνθρωπο – τη συμφωνία με τον Στουρνάρα την έχει κλείσει εδώ και καιρό”. Hταν σαν να αποκάλυπτε ο αρχηγός της MI5 (σ.σ.: της βρετανικής μυστικής υπηρεσίας) στον πρωθυπουργό της Βρετανίας ότι ο κορυφαίος τους πράκτορας είχε απειλήσει να δουλέψει για τη ρωσική κατασκοπεία”».\n– Βαρουφάκης: Σπανίως απαντούσε στα τηλεφωνήματά μου, ενώ ακόμη και η γραμματέας του σπανίως γνώριζε κι εκείνη πού ακριβώς βρισκόταν. Από ό,τι μου έλεγαν ο Ευκλείδης και ο Αλέξης, ο Χουλιαράκης σπανίως απαντούσε και στα δικά τους τηλεφωνήματα. Η ερώτηση “πού είναι ο Χουλιαράκης;” είχε γίνει ανέκδοτο ανάμεσα στους τρεις μας.\nΣτο παραπάνω κεφάλαιο ο Βαρουφάκης περιγράφει την κακή σχέση του με τον Χουλιαράκη\nΔούρειος ίππος της τρόικας ο Χουλιαράκης;\nΤο πορτρέτο ενός μειοδότη, ενός «Δούρειου Ιππου» της τρόικας στους κόλπους της ελληνικής κυβέρνησης, σκιαγραφεί με τα πλέον μελανά χρώματα ο Γιάνης Βαρουφάκης για τον νυν αναπληρωτή υπουργό Οικονομικών Γιώργο Χουλιαράκη. Επί των ημερών του Βαρουφάκη στο ΥΠΟΙΚ ο Χουλιαράκης ήταν ο εκπρόσωπος της ελληνικής κυβέρνησης στο Euroworking Group και βασικό στέλεχος της διαπραγματευτικής ομάδας.\nΕνα από τα πιο κραυγαλέα περιστατικά που αναφέρει στο βιβλίο του ο Βαρουφάκης αφορά στο έγγραφο με το οποίο ο ίδιος πρότεινε μεταρρυθμίσεις στην τρόικα, στο τέλος του Φεβρουαρίου 2015. Οπως ανακάλυψε ο πρώην ΥΠΟΙΚ, προς μεγάλη του έκπληξη το κείμενο-βάση που του είχε προτείνει ο Χουλιαράκης είχε συνταχθεί ιδιοχείρως από τον Ντέκλαν Κοστέλο, δηλαδή τον εκπρόσωπο της Ευρωπαϊκής Ενωσης στην τρόικα. Το γεγονός αυτό ο Χουλιαράκης το απέκρυψε, ενώ θα επέσυρε την άμεση αποπομπή του από το ΥΠΟΙΚ.\nΙδού το σχετικό απόσπασμα του «Adults in the Room»: «Ζήτησα εξηγήσεις από τον Χουλιαράκη. Ναι, παραδέχτηκε ότι το έγγραφο που εκείνος μου είχε φέρει στο γραφείο και το οποίο εν συνεχεία εγώ τροποποίησα ριζικά, δεν το είχε συντάξει εκείνος. Το είχε γράψει ο Ντέκλαν Κοστέλο στις Βρυξέλλες. Ρώτησα τον Χουλιαράκη: “Δεν θεώρησες πρέπον να μου το πεις; Να ενημερώσεις, δηλαδή, τον υπουργό σου ότι αυτό το έγγραφο, με το οποίο εγώ δεν ήμουν καθόλου ευχαριστημένος, το είχε γράψει ο μεγαλύτερος εχθρός μας;”. Καμία απάντηση.\n[…] Με τον απολύτως χαρακτηριστικό του τρόπο, ο Χουλιαράκης αγνόησε τα ερωτήματα που του έθετα με εξοργιστική απάθεια και ένα ανέκφραστο πρόσωπο που έκρυβε σκέψεις τις οποίες κανείς δεν θα μπορούσε να αποκωδικοποιήσει. Υπό κανονικές συνθήκες, ο Χουλιαράκης θα έπρεπε να είχε απολυθεί επιτόπου. H κανονικότητα, όμως, ήταν μια πολυτέλεια την οποία ουδέποτε συναπάντησα κατά τη διάρκεια της θητείας μου ως υπουργού».\n«Ο Αλέξης είπε: τον καταλαβαίνω τον άνθρωπο»\nWith apparent sympathy towards the apostate and with a disconcerting dullness in his eyes, he said: “I understand the lad – he has had this arrangement with Stournaras for a while now”. It was as if the director of MI5 had revealed to Britain’s prime minister that their top agent had threatened to work for Russia’s FSB if he were shifted from his post, only to have the prime minister reply, “I understand the lad – he has had this arrangement with the FSB for a while now”.\nΜε καταφανή συμπάθεια προς τον αποστάτη και με μια ανησυχητική ανία στο βλέμμα του, ο Αλέξης είπε: «Τον καταλαβαίνω τον άνθρωπο»…


Βόλτα στο Ιστορικό Κέντρο | Οπτική Αναπηρία | Προσβάσιμες Διαδρομές\nΜνημείο Ολοκαυτώματος Εβραίων Ελλήνων\nΗ Ερμού είναι στο μεγαλύτερο της μέρος πεζόδρομος με ρηχό λιθόστρωτο. Στην αρχή της βρίθει από εμπορικά μαγαζιά και καφετέριες. Εκεί μπορούμε να βρούμε τη γραφική Καπνικαρέα, μία από τις παλαιότερες εκκλησίες της Αθήνας, χτισμένη γύρω στο 1052. Είμαστε όμως, επίσης, σε κοντινή απόσταση από την πλατεία Αγίας Ειρήνης με τα ανθοπωλεία της και τα νεωτεριστικά της στέκια. Η Ερμού περνάει από το Μοναστηράκι, την πλατεία με την περισσότερη ζωή στο κέντρο, που νυχθημερόν τη βλέπει κανείς κατάμεστη. Εκεί ξεκινάμε να έχουμε την εντυπωσιακή θέα της Ακρόπολης, ενώ γύρω μας συναντάμε πληθώρα από αρχαιολογικούς χώρους (με κυριότερο την Αρχαία Αγορά και τον αρχαιολογικό χώρο του Κεραμεικού – τη νεκρόπολη της αρχαίας Αθήνας).\nΔιασχίζοντάς τον βρισκόμαστε στο Γκάζι, μία LGBTQI+ φιλική περιοχή με έντονη νυχτερινή ζωή, κλαμπ, μπαρ και πολλές εστιατορικές επιλογές ακόμα και για τους πιο απαιτητικούς ουρανίσκους. Το Γκάζι αποτελεί τη στέγη της Τεχνόπολις του Δήμου Αθηναίων, το πρώην εργοστάσιο αερίου που σήμερα αποτελεί πυρήνα του σύγχρονου αθηναϊκού πολιτισμού. Η Τεχνόπολις είναι προσβάσιμο μέρος για επίσκεψη και χαλάρωση, ενώ μπορεί κανείς να απολαύσει συναυλίες, μουσεία και ετήσια φεστιβάλ (για παράδειγμα, το Technopolis Jazz Festival τον Μάιο). Η διαδρομή μας καταλήγει στην πλατεία του Κεραμεικού και στο σταθμό της μπλε γραμμής 3 του μετρό «Κεραμεικός».\nΗ διαδρομή είναι ελάχιστα κατηφορική σε απόσταση 2,3 χιλιομέτρων.\nΑπαρτίζεται κυρίως από πεζόδρομους. Διασταυρώνεται με δρόμους ήπιας κυκλοφορίας αλλά και δρόμους αυξημένης κίνησης.\nΕίναι μέτρια φωτισμένη το βράδυ με σκοτεινά σημεία κατά τόπους.\nΤο έδαφος είναι ενίοτε ολισθηρό από τη συχνή χρήση.\nΜην βασίζεστε εξ’ ολοκλήρου στους οδηγούς όδευσης τυφλών, είναι απλά βοηθητικοί για τον προσανατολισμό. Συχνά είναι κατειλημμένοι ή περνάνε κάτω από ψηλά εμπόδια.\nΟι οδηγοί όδευσης δεν έχουν χρωματική αντίθεση.\nΑπό το Μοναστηράκι μέχρι το Θησείο η διαδρομή είναι αρκετά προβληματική και πρέπει να διεκπεραιώνεται προσεκτικά.\nΣτα εκάστοτε σημεία ενδιαφέροντος σημειώνεται η προσβασιμότητα βάσει των πληροφοριών που διαθέτουν στην ιστοσελίδα τους χωρίς να έχουν ελεγχθεί περαιτέρω.\nΗ διαδρομή ξεκινάει από το σταθμό «Σύνταγμα» της γραμμής 2 «Ανθούπολη – Νίκαια» και της γραμμής 3 “Αεροδρόμιο – Νίκαια” του μετρό. Στη διάρκεια της διαδρομής θα συναντήσουμε το σταθμό «Μοναστηράκι» που ανήκει στην 1 και στην 3 γραμμή και το σταθμό «Θησείο» που ανήκει στην 1. Η διαδρομή καταλήγει στο σταθμό «Κεραμεικός» της γραμμής 3. Όλοι οι παραπάνω σταθμοί διαθέτουν αναπηρική τουαλέτα και ομιλούντα ασανσέρ. Οι σταθμοί «Μοναστηράκι», «Θησείο» και «Κεραμεικός» διαθέτουν πρόσβαση στο εσωτερικό τους μέσω οδηγών όδευσης τυφλών.\nΗ διαδρομή μας ξεκινάει από τον σταθμό της γραμμής 3 του μετρό “Σύνταγμα”.\nΣτο σταθμό μετρό Σύνταγμα υπάρχει μόνο ένα ασανσέρ για έξοδο στο επίπεδο του δρόμου. Βγαίνουμε από το ασανσέρ του μετρό στην πλατεία Συντάγματος.\nΜε το που βγούμε από το ασανσέρ θα εντοπίσουμε οδηγό όδευσης τυφλών τον οποίο ακολουθούμε διασχίζοντας όλη την πλατεία Συντάγματος. Ο οδηγός μας οδηγεί προς την οδό Ερμού.\nΣτη πρώτη διακλάδωση του οδηγού όδευσης τυφλών, η επιλογή που οδηγού προς τα δεξιά θα μας οδηγήσει στις σκάλες εισόδου – εξόδου από τον σταθμό Συντάγματος. Επιλέγετε να ακολουθήσετε τον οδηγό προς τα αριστερά για να συνεχίσετε τη διαδρομή.\nΣε περίπτωση που βγούμε από τις σκάλες στην έξοδο του σταθμού Συντάγματος τότε απλά παίρνουμε τον οδηγό όδευσης τυφλών -που βρίσκεται στο τέρμα αριστερό σημείο της σκάλας όπως ανεβαίνεις- και τον ακολουθούμε ευθεία, όπως πάει, διασχίζοντας την πλατεία Συντάγματος με κατεύθυνση προς την οδό Ερμού.\nΣτην επόμενη διακλάδωση του οδηγού όδευσης τυφλών με επιλογές δεξιά και αριστερά στρίβουμε δεξιά.\nΕπόμενη διακλάδωση με επιλογές αριστερά και ευθεία, συνεχίζουμε ευθεία.\nΕπόμενη διακλάδωση με επιλογές ευθεία και αριστερά, στρίβουμε αριστερά και ακολουθούμε τον οδηγό έως τη διάβαση πεζών για την οδό Ερμού.\nΠριν τη διάβαση, στο δεξί μας χέρι, υπάρχει κιόσκι πληροφοριών και χαρτών για τουρίστες.\nΛίγο πριν φτάσουμε στη διάβαση, μεσολαβεί η τελευταία διακλάδωση του οδηγού όδευσης τυφλών με επιλογές δεξιά, αριστερά και ευθεία. Εκεί συνεχίζουμε ευθεία.\nΓια να βρεθούμε στην οδό Ερμού, θα διασχίσουμε κάθετα την οδό Φιλελλήνων από τη διάβαση πεζών στην οποία μας οδηγεί ο οδηγός όδευσης τυφλών.\nΦτάνοντας στη διάβαση, στο δεξί μας χέρι θα εντοπίσουμε και θα ακούσουμε το αυτόματο ηχητικό φανάρι.\nΤο συγκεκριμένο φανάρι έχει επιπλέον χρωματική αντίθεση για άτομα με μερική απώλεια όρασης.\nΣτο κάτω μέρος της συσκευής ηχητικής σήμανσης του φαναριού, υπάρχει στρογγυλό κουμπί, το οποίο εάν το πατήσεις σου εκφωνεί στα ελληνικά και στα αγγλικά, προς επιβεβαίωσή σου, σε ποιο σημείο βρίσκεσαι και προς ποια κατεύθυνση ετοιμάζεσαι να διασχίσεις τον δρόμο.\nΗ συσκευή ηχητικής σήμανσης βρίσκεται επί του στύλου του φαναριού και σε ύψος, περίπου, ένα μέτρο από το έδαφος.\nΌση ώρα ακούγεται ο αργός ήχος δεν επιτρέπεται να διασχίσεις τον δρόμο, μόλις ο ήχος γίνει γρήγορος σημαίνει πράσινο για τους πεζούς και μπορείς να διασχίσεις με ασφάλεια.\nΠερνώντας απέναντι, στο αντίστοιχο σημείο και στο ίδιο ύψος, θα εντοπίσουμε φανάρι με ηχητική σήμανση, το οποίο με τον ίδιο τρόπο, προς επιβεβαίωσή μας, μπορεί να εκφωνήσει την αντίστροφη ακριβώς πορεία, δηλαδή ότι βρισκόμαστε, πλέον, στη διασταύρωση των οδών Ερμού και Φιλελλήνων, έχοντας αφήσει πίσω μας την πλατεία Συντάγματος.\nΑφήνουμε το φανάρι στο δεξί μας χέρι και συνεχίζουμε ευθεία μέχρι να βρούμε το εσωτερικό του πεζοδρομίου στο οποίο βρισκόμαστε. Μόλις το εντοπίσουμε στρίβουμε αριστερά, αφήνοντας δηλαδή τον εσωτερικό τοίχο στο δεξί μας χέρι. Την εσωτερική, αυτή, πλευρά του πεζοδρομίου, στο δεξί μας χέρι, θα τη χρησιμοποιούμε για να προσανατολιζόμαστε σε αυτό το στάδιο της διαδρομής.\nΟ πρώτος κάθετος δρόμος που θα συναντήσουμε μπροστά μας είναι η οδός Νίκης, δρόμος ήπιας κυκλοφορίας. Σε αυτή τη γωνία, Νίκης και Ερμού, στο αριστερό μας χέρι υπάρχει περίπτερο. Διασχίζουμε τη Νίκης κάθετα και συνεχίζουμε ευθεία επί του πεζόδρομου Ερμού.\nΜέχρι τον επόμενο κάθετο δρόμο, την οδό Βουλής, θα προσέξουμε διότι στο δεξί μας χέρι παρεμβάλλονται δύο στοές. Επειδή χρησιμοποιούμε για τον προσανατολισμό μας την εσωτερική πλευρά του πεζοδρομίου, θα πρέπει να μην μπερδευτούμε και να μην μπούμε στο εσωτερικό τους. Η οδός Βουλής που συναντάμε είναι δρόμος ήπιας κυκλοφορίας, τη διασχίζουμε κάθετα και συνεχίζουμε ευθεία επί του πεζόδρομου Ερμού, κρατώντας ξανά τον τοίχο στο δεξί μας χέρι.\nΜέχρι τον επόμενο κάθετο δρόμο, τον πεζόδρομο Διομείας, παρεμβάλλονται στο δεξί μας χέρι μία εσοχή και μία στοά, που θα πρέπει απλά να τις παρακάμψουμε συνεχίζοντας ευθεία. Διασχίζουμε την οδό Διομείας, και συνεχίζουμε ευθεία επί του πεζόδρομου Ερμού.\nΣτο δεξί μας χέρι παρεμβάλλεται πάλι εσοχή και φτάνουμε στον πεζόδρομο Κορνάρου τον οποίο διασχίζουμε κάθετα και συνεχίζουμε ευθεία επί της οδού Ερμού μέχρι τον επόμενο κάθετο δρόμο, τον πεζόδρομο Φωκίωνος.\nΔιασχίζουμε τον πεζόδρομο Φωκίωνος και συνεχίζουμε ευθεία επί του πεζόδρομου Ερμού, ακολουθώντας πάντα τη δεξιά εσωτερική πλευρά του. Παρεμβάλλεται στοά επί της οδού Ερμού 36 την είσοδο της οποίας παρακάμπτουμε.\nΔιασχίζουμε κάθετα τον επόμενο πεζόδρομο Ευαγγελιστρίας και συνεχίζουμε ευθεία επί του πεζόδρομου Ερμού έως την πλατεία της Καπνικαρέας. Πρόκειται για μία πλατεία, η οποία στο χάρτη απεικονίζεται κυκλική, στη μέση της οποία βρίσκεται χαμηλότερα από το επίπεδο του πεζοδρόμου η εκκλησία της Καπνικαρέας.\nΤα κτίρια πέριξ της πλατείας της δίνουν στην πράξη ένα σχήμα τετραγώνου. Έχοντας πάλι τα κτίρια στο δεξί μας χέρι, θα διέλθουμε την πλατεία. Αρχικά, διασχίζουμε κάθετα τον πεζόδρομο της οδού Καλαμιώτου και στην επόμενη γωνία δρόμου -έχοντας περπατήσει το μισό του τετραγώνου- επανερχόμαστε στην Ερμού και κάνουμε δεξιά για να συνεχίσουμε επί του πεζοδρόμου.\nΠροχωρώντας επί της Ερμού θα παρακάμψουμε μία εσοχή στο δεξί μας χέρι. Στην επόμενη γωνία θα συναντήσουμε τον πεζόδρομο Αιόλου τον οποίο διασχίζουμε κάθετα.\nΗ οδός Αιόλου προς τα δεξιά είναι πεζόδρομος γεμάτος μαγαζάκια για καφέ, γλυκό, φαγητό και ποτό, ο οποίος καταλήγει στην κοσμική πλατεία της Αγίας Ειρήνης.\nΑμέσως μόλις περάσουμε κάθετα τον πεζόδρομο Αιόλου, η Ερμού επί της οποία βρισκόμαστε, από πεζόδρομος μετατρέπεται σε δρόμο, επομένως παραμένουμε στο δεξί πεζοδρόμιο της οδού Ερμού.\nΗ κίνηση των οχημάτων επί της οδού Ερμού, είναι παράλληλη με την μας πορεία και έχει την ίδια κατεύθυνση με εμάς. Προχωρώντας, βρίσκουμε κάθετα μπροστά μας την οδό Αθηνάς, έναν μεγάλο κεντρικό δρόμο διπλής κατεύθυνσης με φαρδύ πεζοδρόμιο, γεμάτο μυρωδιές από μπαχαρικά λόγω των πολλών καταστημάτων που τα πωλούν κατά μήκος όλου του δρόμου.\nΑν ακολουθήσετε δεξιά την οδό Αθηνάς σε 800 μέτρα θα καταλήξετε στην πλατεία Ομονοίας, όπου εκεί υπάρχει ο σταθμός Ομόνοια του μετρό γραμμή 2.\nΑν στρίψετε αριστερά θα οδηγηθείτε, μέσω διάβασης, στην πλατεία Μοναστηρακίου. Εκεί υπάρχει ο σταθμός Μοναστηράκι των γραμμών 1 και 3 του μετρό.\nΕμείς συνεχίζουμε ευθεία, εντοπίζουμε τη διάβαση πεζών και διασχίζουμε την οδό Αθηνάς με προσοχή, διότι στο σημείο δεν υπάρχει ηχητική σήμανση για άτομα με οπτική αναπηρία, και συνεχίζουμε επί της οδού Ερμού.\nΑπό το σημείο που βρισκόμαστε έχει ξεκινήσει να φαίνεται ο ιερός βράχος της Ακρόπολης.\nΠλέον, στο αριστερό μας χέρι, η Ερμού έχει γίνει δρόμος διπλής κατεύθυνσης. Παραμένοντας στο δεξί πεζοδρόμιο της Ερμού εντοπίζουμε τον οδηγό όδευσης τυφλών. Από εδώ και πέρα, στη διαδρομή μας, θα συναντήσουμε αρκετές δυσκολίες ως προς την προσβασιμότητα των πεζοδρομίων.\nΠροχωρώντας ευθεία, επί της οδού Ερμού, συναντάμε μπροστά μας την οδό Μιαούλη, την οποία διασχίζουμε κάθετα.\nΣυνεχίζοντας επί της οδού Ερμού, ο οδηγός όδευσης υπάρχει, πλέον, στην εξωτερική πλευρά του δεξιού πεζοδρομίου που βρισκόμαστε. Συναντάμε μπροστά μας τον πεζόδρομο της Αγίας Θέκλας, τον οποίο διασχίζουμε κάθετα.\nΣυνεχίζοντας ευθεία συναντάμε τον πεζόδρομο Πιττάκη τον οποίο διασχίζουμε κάθετα.\nΣημείο ενδιαφέροντος: Ψυρρή\nΣυνεχίζουμε επί της οδού Ερμού και διασχίζουμε κάθετα την οδό Αρτέμιδος. Πλέον ο οδηγός όδευσης τυφλών συνεχίζει στη μέση του δεξιού πεζοδρομίου που βρισκόμαστε.\nΣυνεχίζοντας, διασχίζουμε κάθετα την οδό Καραϊσκάκη. Με το που διασχίσουμε αυτή την οδό, δεν ανεβαίνουμε στο δεξί πεζοδρόμιο επί της οδού Ερμού, αλλά περπατάμε παράλληλα με αυτό και ακριβώς δίπλα του. Εκεί υπάρχει προστατευμένη λωρίδα επί του οδοστρώματος όπου στο αριστερό μας χέρι υπάρχει περίφραξη οριοθέτησης μας από το δρόμο.\nΣτην επόμενη γωνία διασχίζουμε κάθετα την οδό Αρίωνος και ανεβαίνουμε πλέον στο δεξί πεζοδρόμιο επί της οδού Ερμού, εντοπίζοντας και τον οδηγό όδευσης τυφλών.\nΣυνεχίζοντας βρίσκουμε την οδό Αυλητών την οποία διασχίζουμε κάθετα.\nΣυνεχίζοντας διασχίζουμε κάθετα τον ενιαίο δρόμο που δημιουργούν οι απολήξεις των οδών Ναυάρχου Αποστόλη και Λεωκορίου και παραμένουμε επί της Ερμού. Πλέον το δεξί πεζοδρόμιο της οδό Ερμού έχει στενέψει και συστήνουμε πιο αργά βήματα και προσοχή σε ψηλά εμπόδια που υπάρχουν, π.χ. πινακίδες.\nΣτην επόμενη γωνία, Ερμού και Ασωμάτων, θα κάνουμε αριστερά και θα διασχίσουμε την οδό Ερμού για να βρεθούμε στο αριστερό της πεζοδρόμιο. Στο σημείο υπάρχει διάβαση πεζών. Έπειτα, και ενώ είμαστε στην αριστερή πλέον πλευρά της οδού Ερμού, θα διασχίσουμε κάθετα την οδό Ασωμάτων η οποία βρίσκεται μπροστά μας.\nΑνεβαίνοντας στο πεζοδρόμιο, εντοπίζουμε τον οδηγό όδευσης τυφλών και στρίβουμε αριστερά. Δηλαδή, πλέον, έχουμε τον δρόμο στο αριστερό μας χέρι. Ακολουθούμε τον οδηγό όδευσης τυφλών όπως μας πάει, παρά τις όποιες διακλαδώσεις του.\nΠλέον, στο αριστερό μας χέρι, βρίσκεται ο σταθμός Θησείο της γραμμής 1 του μετρό. Από εκεί ξεκινάει ο μεγάλος πεζόδρομος της Αγίου Παύλου που οδηγεί προς την Ακρόπολη και περιγράφεται στην Προσβάσιμη Διαδρομή «Ξετυλίγοντας την Αρχαία Αθήνα».\nΣυνεχίζουμε στον οδηγό όδευσης, επί της οδού Ερμού, η οποία, πλέον, έχει γίνει ξανά πεζόδρομος. Στη διακλάδωση που θα κάνει ο οδηγός όδευσης τυφλών, με επιλογές δεξιά και αριστερά, στρίβουμε αριστερά και παραμένουμε επί της Ερμού με κατεύθυνση προς την οδό Πειραιώς και το Γκάζι.\nΛίγα μέτρα πιο κάτω, στο δεξί μας χέρι, βρίσκεται το Μνημείο Ολοκαυτώματος Ελλήνων Εβραίων, μία σύνθεση μαρμάρινων σκαλισμένων πλακών στο χώμα περιτριγυρισμένη από δέντρα.\nΣυνεχίζοντας στον οδηγό όδευσης τυφλών επί του πεζόδρομου της Ερμού, λίγα μέτρα πιο κάτω, στο δεξί μας χέρι, ξεκινά να εκτείνεται περιφραγμένος ο Αρχαιολογικός Χώρος του Κεραμεικού.\nΚάποια στιγμή, ο οδηγός όδευσης τυφλών τον οποίο ακολουθούμε, θα εμφανίσει διακλάδωση με επιλογές αριστερά και ευθεία. Συνεχίζουμε ευθεία. Έπειτα, ο οδηγός όδευσης τυφλών εμφανίζει διακλάδωση με επιλογές αριστερά, δεξιά και ευθεία.\nΑκολουθώντας τον οδηγό όδευσης τυφλών δεξιά θα οδηγηθούμε στην είσοδο του Αρχαιολογικού Χώρου του Κεραμεικού.\nΣυνεχίζουμε ευθεία στον οδηγό όδευσης επί του πεζόδρομου Ερμού, έχοντας τον Αρχαιολογικό Χώρο του Κεραμεικού στο δεξί μας χέρι, χωρίς να δίνουμε βάση στις διακλαδώσεις του οδηγού όδευσης τυφλών με επιλογές προς τα αριστερά που θα συναντήσουμε στο ενδιάμεσο.\nΛίγο πριν συναντήσουμε κάθετα μπροστά μας την οδό Πειραιώς, στο δεξί μας χέρι βρίσκεται ο χώρος εκδηλώσεων Παλιο Αμαξοστάσιο.\nΣημείο Ενδιαφέροντος: Παλιό Αμαξοστάσιο\nΣτο τέρμα του οδηγού όδευσης τυφλών, όπου πλέον βρισκόμαστε σε πεζοδρόμιο, στρίβουμε δεξιά και ακολουθούμε τη δεξιά εσωτερική πλευρά του πεζοδρομίου. Πιο κάτω, εντοπίζουμε στο δεξί μας χέρι σκαλοπάτια, με τα οποία περπατάμε παράλληλα. Μόλις αυτά τελειώσουν, στο αριστερό μας χέρι, υπάρχει διάβαση πεζών την οποία θα χρησιμοποιήσουμε για να διασχίσουμε την οδό Πειραιώς.\nΠρόκειται για κεντρικό δρόμο, με νησίδα στη μέση. Διασχίζοντας και τις δύο κατευθύνσεις της οδού Πειραιώς, ανεβαίνουμε στο πεζοδρόμιο, εντοπίζουμε τον τοίχο στην εσωτερική του πλευρά και στρίβουμε αριστερά, έχοντας τον τοίχο στο δεξί μας χέρι και το δρόμο στο αριστερό. Ο τοίχος στο δεξί μας χέρι είναι η περίφραξη της Τεχνόπολις και εμείς βαδίζουμε στο πεζοδρόμιο της οδού Πειραιώς, με κατεύθυνση από Ομόνοια προς Πειραιά.\nΑκολουθούμε για αρκετά μέτρα τον τοίχο περίφραξης της Τεχνόπολις στο δεξί μας χέρι, ακριβώς όπως μας πάει. Πρόκειται για πορεία σε στενό πεζοδρόμιο και θα πρέπει να δοθεί προσοχή στα φυτά -ως ψηλά εμπόδια- που προεξέχουν από την περίφραξη. Ακολουθώντας τον τοίχο θα βρεθούμε στην είσοδο της Τεχνόπολις η οποία είναι επί της οδού Περσεφόνης.\nΣημείο Ενδιαφέροντος: Τεχνόπολις του Δήμου Αθηναίων\nΑν δεν μπούμε στην είσοδο της Τεχνόπολις, ή βγαίνοντας από την Τεχνόπολις, και ενώ είμαστε στην οδό Περσεφόνης, εντοπίζουμε εσωτερική πλευρά αναζητώντας το πεζοδρόμιο και έχοντας την οδό Περσεφόνης στο αριστερό μας χέρι. Στο δεξί πεζοδρόμιο της οδού Περσεφόνης βρίσκουμε και ακολουθούμε τον οδηγό όδευσης τυφλών.\nΣτο δεξί μας χέρι εξακολουθεί να εκτείνεται η Τεχνόπολις, με της οποία την περίφραξη περπατάμε παράλληλα. Βρίσκουμε και ακολουθούμε τον οδηγό όδευσης τυφλών ακριβώς όπως μας πάει. Κάποια στιγμή θα διασχίσουμε κάθετα, μία είσοδο πάρκινγκ της Τεχνόπολις η οποία διακόπτει -για λίγα βήματα- τον οδηγό όδευσης τυφλών.\nΜόλις περάσουμε αυτή την είσοδο, αναζητάμε πάλι τον οδηγό όδευσης τυφλών επί του πεζοδρομίου και προχωρώντας ευθεία εντοπίζουμε κάθετα, μπροστά μας, την οδό Ιάκχου.\nΔιασχίζουμε κάθετα την οδό Ιάκχου και συνεχίζουμε ευθεία, στο δεξί πεζοδρόμιο της οδού Περσεφόνης, εντοπίζοντας εκ νέου τον οδηγό όδευσης τυφλών. Στο δεξί μας χέρι εκτείνεται η κεντρική πλατεία του Κεραμεικού που ονομάζεται πλατεία Περσεφόνης.\nΟ οδηγός όδευσης τυφλών θα κάνει κάποια στιγμή διακλάδωση πάνω σε μία διάβαση πεζών με επιλογές ευθεία και δεξιά. Στρίβουμε δεξιά και ακολουθούμε τον οδηγό ενώ βρισκόμαστε, πλέον, επί της πλατείας.\nΣε λίγα μέτρα ο οδηγός όδευσης τυφλών αλλάζει υφή στο έδαφος και κάνει διακλάδωση με επιλογές αριστερά και ευθεία. Ακολουθώντας τον αριστερά μας οδηγεί στις κυλιόμενες σκάλες εξόδου του σταθμού «Κεραμεικός» της γραμμής 3 του μετρό.\nΣυνεχίζοντας ευθεία τον οδηγό όδευσης τυφλών θα ξαναβρούμε, λίγο πιο κάτω, νέα διακλαδωσή του προς τα αριστερά η οποία μας οδηγεί στις κυλιόμενες σκάλες εισόδου του σταθμού «Κεραμεικός». Ανάμεσα στις κυλιόμενες εισόδου – εξόδου του σταθμού υπάρχουν και σταθερές σκάλες\nΣυνεχίζοντας να ακολουθούμε τον οδηγό όδευσης τυφλών ευθεία, και ακριβώς όπως μας πάει, θα συναντήσουμε διακλάδωσή του με επιλογές αριστερά και ευθεία. Τον ακολουθούμε αριστερά και οδηγούμαστε έτσι στο ασανσέρ του σταθμού «Κεραμεικός» της γραμμής 3 του μετρό.\nΣημείο ενδιαφέροντος: Σταθμός μετρό “Κεραμεικός” – Γραμμή 3


Μια ολόκληρη πόλη από πάγο στην Κίνα! | Placebo Pharmacy\nΜια ολόκληρη πόλη από πάγο στην Κίνα!\nΑπλωμένη σε 600.000 τετραγωνικά χιλιόμετρα εκτείνεται η παγωμένη πολιτεία στην οποία μετατρέπεται η κινεζική πόλη Χαρμπίν στη Κίνα, κατά τη διάρκεια του ετήσιου φεστιβάλ χιονιού και πάγου.\nΓιγάντια γλυπτά δεσπόζουν και φωτίζονται πανηγυρικά ώστε να ικανοποιήσουν τα βλέμματα των χιλιάδων επισκεπτών. Μεγάλα κομμάτια με πάγο μεταφέρονται στα «εργοτάξια» από τον κοντινό ποταμό Σονγκουά τα οποία τροποποιούνται μέχρι να πάρουν την τελική εντυπωσιακή μορφή τους.Το εκπληκτικό σε όλο αυτό είναι ότι υπάρχουν πισίνες από πάγο στις οποίες ο κόσμος μπορεί να κολυμπήσει.\nΤο 34ο Διεθνές Φεστιβάλ Γλυπτικής Πάγου και Χιονιού στο Χαρμπίν ξεκίνησε στις 5 Ιανουαρίου και θα συνεχιστεί έως και τα τέλη Φεβρουαρίου. Ο μεγαλύτερος όγκος επισκεπτών αναμένεται κατά τη διάρκεια των εορτασμών της έλευσης του κινεζικού νέου έτους, μεταξύ 15 και 23 Φεβρουαρίου ενώ το μοναδικό θέαμα αναμένεται να παρακολουθήσουν πάνω από 15 εκατ. επισκέπτες.\nΟι πιο «πολύχρωμες» χώρες του κόσμου\nΈνας Έλληνας ανάμεσα στους καλύτερους πιλότους στον κόσμο!


Τρεις μοναχοί δίνουν ζωή στην Κυρά-Παναγιά - e-thessalia.gr\nΤρεις μοναχοί δίνουν ζωή στην Κυρά-Παναγιά\nΧριστόφορος Σεμέργελης 7 Απριλίου 2018, 12:44 7 Απριλίου 2018 Έντυπη Έκδοση\nΤα Γιούρα, το Πιπέρι, η Κυρά-Παναγιά και τα Σκάντζουρα, είναι τέσσερα από τα νησιά που ανήκουν στο σύμπλεγμα του Εθνικού Θαλάσσιου Πάρκο Βορείων Σποράδων. Σ’ αυτά τα ερημόνησα που περιβάλλουν την Αλόννησο, πέρα από την άγρια ομορφιά που έχουν να επιδείξουν, υπάρχουν αιώνες τώρα χτισμένα μοναστήρια. Στις μέρες μας, το μοναδικό που λειτουργεί είναι στην Κυρά-Παναγιά, όπου διαμένουν τρεις αγιορείτες μοναχοί.\nΟ λόγος για τη μονή Γενεσίου της Θεοτόκου, που είναι στο μετόχι της Μεγίστης Λαύρας και η ιστορία του είναι χιλίων και πλέον ετών. Εμφορείται από το κολλυβαδικό πνεύμα, όπως κολλυβάδες πατέρες ίδρυσαν και στη Σκιάθο το μοναστήρι του Ευαγγελισμού, το οποίο ο Παπαδιαμάντης μνημονεύει σε τόσα διηγήματά του.\nΟ γέροντας Ονούφριος, ο οποίος από το 1998 ασκεί καθήκοντα οικονόμου στο μετόχι, μίλησε για τη ζωή στο Πελαγονήσι, όπως αλλιώς ονομάζεται η Κυρά-Παναγιά. «Το μετόχι αγοράστηκε από τον κτήτορα της μονής Μεγίστης Λαύρας, τον Άγιο Αθανάσιο τον Αθωνίτη, ο οποίος θεωρείται ο πατριάρχης του αθωνιτικού μοναχισμού», ανέφερε ο γέροντας και συμπλήρωσε: «Τέλη του 10ου αιώνα, η ζωή στις Βόρειες Σποράδες ήταν ανυπόφορη λόγω των επιδρομών και των λεηλασιών που έκαναν οι Σαρακηνοί. Στην Κυρά-Παναγιά προϋπήρχε μοναστήρι και μία φορά οι πειρατές σκότωσαν όλους τους μοναχούς. Διασώθηκαν μόνο δύο, ο Κοσμάς με τον αδερφό του, Σάββα, οι οποίοι και είχαν χτίσει το μοναστήρι εκ του μη όντος.\nΠροσέφυγαν στον Άγιο Αθανάσιο και τον παρακάλεσαν να το αγοράσει και να το θέσει υπό την προστασία της αυτοκρατορικής τότε μονής Μεγίστης Λαύρας. Έτσι κι έγινε, ενώ ο βυζαντινός στόλος κατέβηκε στα μέρη εκείνα και έκανε περιπολίες. Υπάρχει το συμβόλαιο αγοραπωλησίας, είναι σε περγαμηνή από δέρμα ζώου. Φυλάσσεται και είναι θα έλεγα το αρχαιότερο συμβόλαιο που υπάρχει. Ίσως μιλάμε και για την αρχαιότερη ιδιοκτησία στον κόσμο, που δεν έχει αλλάξει κύριο και δεν έχει μεταβιβαστεί από το 993. Πρόκειται για ένα μνημείο της νομικής επιστήμης, γιατί περιέχει στοιχεία της τότε βυζαντινής νομοθεσίας που διασώζεται μέχρι σήμερα».\nΣτην Κυρά-Παναγιά, όπου μέχρι πρότινος δεν υπήρχε καν ηλεκτρικό ρεύμα μέχρι την εγκατάσταση φωτοβολταϊκών, οι ρυθμοί της ζωής κυλάνε διαφορετικά: «Η καθημερινότητά μας περιλαμβάνει τα λατρευτικά καθήκοντα, που είναι το κύριο χαρακτηριστικό της ζωής ενός μοναχού, ενώ παρέχουμε πνευματική υποστήριξη στους επισκέπτες μας ή στους ψαράδες που έρχονται π.χ. για να εξομολογηθούν. Το πρωί που ξυπνάμε, κάνουμε τον όρθρο, μετά ασχολούμαστε με οικιακές εργασίες στο μετόχι, όπως σκούπισμα, ζύμωμα, μαγείρεμα και τα λοιπά. Έπειτα είναι τα διακονήματα που έχουμε: Τα κηπευτικά, καλλιεργούμε ένα μικρό αμπέλι, εκτρέφουμε ζώα, ενώ έχουμε και ελαιοκαλλιέργειες που παίρνουμε βιολογικό λάδι. Αυτή την περίοδο επιβλέπω και τις αναστηλωτικές εργασίες στα υπόλοιπα οικήματα που υπάρχουν στον κάμπο του Άγιου Πέτρου, όπου στεγάζονται οι εργάτες που ασχολούνται με την κτηνοτροφία και την ελαιοκαλλιέργεια. Μετά το Πάσχα θα έρθει ένα οχηματαγωγό πλοίο από την Ουρανούπολη στο Άγιο Όρος με 400 τόνους οικοδομικά υλικά για να ασχοληθούμε μ’ αυτά».\nΑν και η πρόσβαση στην Κυρά-Παναγιά δεν είναι εύκολη, πέρα από ψαροκάικα που πηγαινοέρχονται από την Αλόννησο, το άγνωστο της απομόνωσης δεν τρομάζει τους μοναχούς: «Η αλήθεια είναι πως δεν έχουμε πολλές ανέσεις, αλλά αυτό δεν μας πειράζει. Οι ντόπιοι καμαρώνουν, ενώ όσοι μας επισκέπτονται, φεύγουν με άριστες εντυπώσεις. Το μοναστήρι μέσα στο θαλάσσιο πάρκο είναι μία πνευματική όαση. Και ξένοι και ετερόδοξοι ή και αλλόθρησκοι που έρχονται, ενθουσιάζονται με το περιβάλλον. Προσφέρει γαλήνη στην ψυχή κάθε ανθρώπου. Και μας λένε: Αυτή την απλότητα μη την αλλάξετε ποτέ».\n(πηγή φωτό: Πρακτορείο Ειδήσεων «Ρομφαία»)\nΠροηγούμενο ΆρθροΠέθανε 50χρονος γυμναστής στα ΦάρσαλαΕπόμενο ΆρθροΗ Τελετή Αφής του Αγίου Φωτός (Live)


Συνέντευξη τύπου Πρωθυπουργού με επικεφαλής Ευρωπαικών Θεσμών στον Εβρο — Kalithea Press\nΤο μεσημέρι της Τρίτης μετά τις 15:30 , η συνέντευξη Τύπου του Έλληνα πρωθυπουργού Κυριάκου Μητσοτάκη με τους επικεφαλής των ευρωπαϊκών θεσμών, στον Έβρο.\nΗ πρόεδρος της Ευρωπαϊκής Επιτροπής Ούρσουλα φον ντερ Λάιεν, προανήγγειλε τη χρηματική υποστήριξη ύψους 700 εκατ. ευρώ στην Ελλάδα για τη διαχείριση του μεταναστευτικού. Παράλληλα, τόνισε πως θα υπάρξει άμεση στήριξη στη χώρα τόσο σε εξοπλισμό, όσο και σε προσωπικό για την προστασία των χερσαίων και θαλάσσιων συνόρων της Ελλάδας, που αποτελούν και σύνορα της Ε.Ε..\n«Θα είμαστε σε στενή επικοινωνία για να φροντίσουμε την απαραίτητη στήριξη τις επόμενες εβδομάδες», σημείωσε και έστειλε μήνυμα ευρωπαϊκής αλληλεγγύης και ενότητας.\nΟ πρωθυπουργός Κυριάκος Μητσοτάκης ανέφερε: Το πρόβλημα δεν είναι μεταναστευτικό-προσφυγικό, συνιστά ασύμμετρη απειλή. Είναι υποχρέωσή μου να περιφρουρήσω την ακεραιότητα της χώρας μου και αυτό θα κάνω. Γνώμονάς μας η ασφάλεια της Ελλάδας και της Ευρώπης. Κινούμαστε στο πλαίσιο του διεθνούς και ευρωπαϊκού δικαίου. Πάνω από όλα όσα συμβαίνουν στα ελληνικά σύνορα αποτελούν διεθνές πολιτικό ζήτημα πρώτου μεγέθους. Η Ελλάδα έδειξε ότι μπορεί να υπερασπιστεί τα δικαιώματα της με όπλο τη νομιμότητα και την αποφασιστικότητά της. Οι απειλές του κ. Ερντογάν δεν πέρασαν. Αν η Ευρώπη θέλει να προστατεύσει τους πολίτες πρέπει να είναι σε θέση να προστατεύει τα σύνορα, αυτό που εμείς κάνουμε με την Ιταλία, την Ισπανία και τις άλλες χώρες που βρίσκονται στα εξωτερικά σύνορα της Ε.Ε.. Ταυτόχρονα όμως δεν μπορούμε να το κάνουμε μόνοι μας. Ο σκοπός της δημιουργίας της Frontex είναι για να μοιραστούμε το βάρος της προστασίας των συνόρων», σημείωσε ο πρωθυπουργός ευχαριστώντας την ηγεσία της Ε.Ε. για την παρουσία τους στην περιοχή του Έβρου. Επισήμανε, ότι δεν έχει χρησιμοποιηθεί σοφά ο χρόνος που πέρασε από την τελευταία μεταναστευτική κρίση για να αντιμετωπιστεί αποτελεσματικά η κατάσταση. «Ήρθε η ώρα να το κάνουμε. Να είμαστε σε θέση να δείξουμε ότι εργαζόμαστε αποτελεσματικά για την αντιμετώπιση του ζητήματος» είπε. Επίσης επανέλαβε ότι «Δεν μπορούμε να έχουμε χώρες μέσα στην Ε.Ε. οι οποίες σπρώχνουν το βάρος της διαχείρισης των εξωτερικών συνόρων προς τις χώρες που εξαιτίας της γεωγραφίας βρίσκονται στη θέση που βρίσκονται και ταυτόχρονα δεν αναλαμβάνουν καμία ευθύνη σε ό,τι αφορά τη διαχείριση του προβλήματος».\nΟ πρόεδρος του Ευρωπαϊκού Συμβουλίου Σαρλ Μισέλ, τόνισε ότι είναι πολύ σημαντικό σε τέτοιες καταστάσεις οι Ευρωπαίοι αξιωματούχοι «να μη μένουμε στις Βρυξέλλες και να βρισκόμαστε στο πεδίο για να έχουμε την καλύτερη δυνατή κατανόηση. Τα ελληνικά σύνορα είναι ευρωπαϊκά σύνορα», υπογράμμισε από τις Καστανιές Έβρου ο πρόεδρος της Κομισιόν και εξήρε το ρόλο της χώρας μας στην υποστήριξη των συνόρων γιατί ακριβώς όπως είπε «αυτό που κάνετε είναι κρίσιμης σημασίας για την Ε.Ε. Εξέφρασε την απόλυτη αλληλεγγύη της Ε.Ε. επισημαίνοντας «είμαστε μαζί σας» και τόνισε: «Εμπιστευόμαστε την κυβέρνησή σας και για τον επιπλέον λόγο ότι αν και έχετε ένα πολύ σημαντικό έργο επιδοκιμάζουμε το ότι λειτουργείτε σύμφωνα με το ευρωπαϊκό δίκαιο». Προσέθεσε επίσης ότι «σε ευρωπαϊκό επίπεδο θα συνεχίσουμε να εγγυόμαστε τη συμφωνία με την Τουρκία και περιμένουμε από την τουρκική πλευρά να τηρεί αυτή τη συμφωνία». Επίσης τόνισε ότι υποστηρίζουμε τις προσπάθειες από τα Ηνωμένα Έθνη για την επίτευξη ειρηνικής λύσης στη Συρία για να δώσουμε θετικές προοπτικές στο μέλλον. «Ζούμε ενεργούμε, είμαστε μαζί και μαζί πρέπει να προστατεύουμε τα σύνορά μας», υπογράμμισε ο Σαρλ Μισέλ κλείνοντας την παρέμβασή του.\nΝταβίντ Σασόλι: Να χαραχθεί ενιαία, ευρωπαϊκή και μακροπρόθεσμη στρατηγική για το μεταναστευτικό\n«Η Ευρώπη είναι που πρέπει να ασκήσει μεταναστευτική πολιτική, να συμμεριστεί το βάρος του μεταναστευτικού, να το ανακατανείμει ισοδύναμα. Αλλά κυρίως να έχει ενιαία πολιτική, γιατί αλλιώς δεν μπορεί να εγγυηθεί κατοχυρωμένες αξίες και δικαιώματα και να είμαστε υπερήφανοι υποστηρικτές των ανθρωπίνων δικαιωμάτων», σημείωσε.\nΕπίσης είπε πως πρέπει να εκφραστούν ευχαριστίες, στην Ελλάδα, στους Έλληνες πολίτες σε όλους όσοι προσπάθησαν και προσπαθούν να προστατεύσουν ανθρώπους αλλά και να πούμε στην Τουρκία ότι «θέλουμε να συνδιαλλαγούμε, να συζητήσουμε αλλά θα πρέπει να σεβαστεί τις συμφωνίες». Τέλος επισήμανε ότι κρίσιμο ζήτημα είναι να αντιμετωπιστεί το θέμα με τα ασυνόδευτα παιδιά.\nΑντρέι Πλένκοβιτς: «Ήρθαμε να εκφράσουμε υποστήριξη και αλληλεγγύη στην ελληνική κυβέρνηση»\n«Ήρθαμε για να εκφράσουμε την υποστήριξη και την αλληλεγγύη μας στην ελληνική κυβέρνηση αλλά και για να εκφράσουμε την απόφασή μας να βοηθήσουμε την Ελλάδα για να βρούμε μια ευρωπαϊκή απάντηση σε αυτή τη νέα μεταναστευτική κατάσταση. Θα ήθελα να ευχαριστήσω τον Κυριάκο Μητσοτάκη που άλλαξε την πολιτική της Ελλάδας στην προστασία των συνόρων, δηλαδή να μην επιτρέπει την παράνομη μετανάστευση, διότι όπως είπε η Ούρσουλα η Ελλάδα είναι η ασπίδα, τα σύνορα της Ε.Ε. και ο εγγυητής της σταθερότητας για ολόκληρη την ευρωπαϊκή ήπειρο», ανέφερε ο πρωθυπουργός της Κροατίας Αντρέι Πλένκοβιτς.Νωρίτερα, ο πρωθυπουργός Κυριάκος Μητσοτάκης και οι επικεφαλής των ευρωπαϊκών θεσμών πέταξαν με ελικόπτερο Σινούκ κατά μήκος των συνόρων του Έβρου προκειμένου να δουν την κατάσταση που επικρατεί.\nΣτη συνέχεια προσγειώθηκαν στην Ορεστιάδα και κατευθύνθηκαν στο στρατιωτικό Φυλάκιο 1 των Καστανιών. Εκεί είδαν κατεστραμμένα οχήματα από πέτρες που είχαν πεταχτεί από την άλλη πλευρά καθώς και καπνογόνα τουρκικής προέλευσης που εκτοξεύτηκαν κατά των ελληνικών δυνάμεων.Επισκέφτηκαν το σημείο που υπάρχει μεγάλη συγκέντρωση ατόμων που θέλουν να περάσουν στην Ελλάδα και επέστρεψαν στο Φυλάκιο όπου έγινε ενημέρωση από τον αρχηγό ΓΕΕΘΑ, Κωνσταντίνο Φλώρο.\n← Στα εφτά χρόνια η Ιθαγένεια με προυποθέσεις δηλώνει ο Υπουργός Εσωτερικών κ.Θεοδωρικάκος\nΚώστας Μπακογιάννης: 19 Παιδικές χαρές Έργα με τα οποία επιστρέφει το χαμόγελο των παιδιών στις γειτονιές. →\nΗ απόφασή της κυβέρνησης είναι δυνατότητα απόκτησης ιθαγένειας στα επτά…


Τη Δευτέρα 13 Ιανουαρίου, στις 9 π.μ. συγκεντρωνόμαστε για τη δίκη των κατηγορουμένων για τον βιασμό και φόνο της Ελένης Τοπαλούδη, και την απαίτησή μας για την καταδίκη τους. Μπροστά απο το δικαστικό μέγαρο της Λεωφόρου Αλεξάνδρας. Η δίκη θα διεξαχθεί στο Μικτό Ορκωτό Δικαστήριο, στην κάθετη οδό Δέγλερη.\nΕίναι χαρακτηριστική η δήλωση του πατέρα, κ. Γιάννη Τοπαλούδη:\n«Η δίκη είναι μια τυπική διαδικασία. Μια ψυχοφθόρα διαδικασία. Δεν θα φέρει πίσω το κοριτσάκι μας, την Ελενίτσα μας. Αυτό που είναι ουσιαστικό για εμάς είναι ότι θα έχουμε έναν ισόβιο ψυχικό θάνατο. Έχουν αφαιρεθεί από όλους μας, από όλη την οικογένεια, η χαρά, η δημιουργικότητα και κάθε διάθεση για οτιδήποτε. Αυτό θα είναι ισόβιο. Από εδώ και στο εξής και για όλη την υπόλοιπη ζωή μας.»


Μπονγκ Τζουν-Χο: «Οι σκηνοθέτες μπορούν να είναι πιο τολμηροί στo χειρισμό κοινωνικών ζητημάτων» - CNN.gr\nΑνανεώθηκε: Τρίτη, 13 Απριλίου 2021 21:12\nΟ Μπονγκ Τζουν-Χο πιστεύει ότι οι σκηνοθέτες και οι δημιουργοί ταινιών πρέπει να είναι πιο τολμηροί στη δουλειά τους, όσον αφορά την αντιμετώπιση κοινωνικών ζητημάτων, όπως οι επιθέσεις εναντίον Ασιατών.\nΣύμφωνα με το Deadline, ο σκηνοθέτης της ταινίας «Parasite» παραδέχτηκε ότι επειδή έχει απομακρυνθεί μέχρι στιγμής από αυτό που συμβαίνει στις ΗΠΑ, έχει άποψη ως εξωτερικός παρατηρητής.\n«Αλλά, ως κάποιος που είμαι μέρος του ανθρώπινου είδους, ως άτομο, είναι πολύ τρομακτικό να παρακολουθώ τα εγκλήματα μίσους εναντίον Ασιατών-Αμερικανών και του κινήματος Black Lives Matter», είπε σε συνέντευξή του στο πανεπιστήμιο Τσάπμαν, από το σπίτι του στην Κορέα.\n«Σκέφτομαι τι μπορεί να κάνει η κινηματογραφική βιομηχανία αυτή τη στιγμή. Η δημιουργία μιας ταινίας απαιτεί πολύ χρόνο και πολλά χρήματα. Είναι μια μεγάλη μονάδα που δεν μπορεί πραγματικά να ανταποκριθεί γρήγορα σε ζητήματα που συμβαίνουν αυτήν την περίοδο στην κοινωνία», παρατήρησε ο σκηνοθέτης.\n«Νομίζω, όμως, ότι οι σκηνοθέτες και οι δημιουργοί ταινιών μπορούν να είναι πιο τολμηροί στoν χειρισμό ζητημάτων και δεν πρέπει να φοβούνται να τα αντιμετωπίσουν. Αυτή τη στιγμή σκέφτομαι το "Do The Right Thing" του Σπάικ Λι», είπε.\nΟ Μπονγκ Τζουν - Χο πιστεύει ότι η ταινία του Λι είναι ένα άριστο παράδειγμα για το πώς οι δημιουργοί μπορούν να αντιμετωπίσουν τα κοινωνικά ζητήματα, «όχι απαραίτητα για να προβλέψουν τι θα συμβεί στην κοινωνία, αλλά να χρησιμοποιήσουν τη διαίσθησή τους για να απεικονίσουν τα ζητήματα που βράζουν επί του παρόντος κάτω από την επιφάνεια της κοινωνίας και μπορεί να εκραγούν αργότερα.\n«Για μένα, το Parasite ήταν μια ταινία, στην οποία προσπάθησα να ακολουθήσω αυτήν την προσέγγιση… [η ταινία] μιλάει για τους έχοντες και μη έχοντες της σημερινής μας κοινωνίας. Ξεκίνησε με ένα ερώτημα «τι σημαίνει να είσαι φτωχός ή πλούσιος στη σημερινή εποχή;».\nΩς δημιουργοί και καλλιτέχνες, πρέπει να δείτε την ουσία και τις κεντρικές ερωτήσεις στην κοινωνία μας από τα όσα ζείτε και δώστε μια απάντηση σε αυτές τις ερωτήσεις μέσω του έργου σας», κατέληξε ο Νοτιοκορεάτης σκηνοθέτης.\nΨΥΧΑΓΩΓΙΑ\t· ΜΠΟΝΓΚ ΤΖΟΥΝ ΧΟ\t· ΣΚΗΝΟΘΕΤΗΣ\t· ΚΟΙΝΩΝΙΚΑ ΘΕΜΑΤΑ\t· ΕΠΙΘΕΣΕΙΣ\t· ΒΙΑ\t· ΤΑΙΝΙΑ\t· ΤΑΙΝΙΕΣ\t· ΕΙΔΗΣΕΙΣ\t· ΕΙΔΗΣΕΙΣ ΤΩΡΑ\t· CNN ΕΙΔΗΣΕΙΣ


Έλαμψαν οι ομιλητές στο 9ο Διεθνές Σεμινάριο Νεαρών Παικτών\nΙουν 14 |13:54\nΜε τις καλύτερες εντυπώσεις αποχώρησαν όσοι προπονητές βρέθηκαν στις 13 και 14 Ιουνίου στη Βέροια για να παρακολουθήσουν το 9ο Διεθνές Σεμινάριο, το οποίο θα μείνει αξέχαστο για τις εξαιρετικές ομιλίες του Γιάννη Σφαιρόπουλου, του Στιβ Σπένσερ και του Σίτο Αλόνσο.\nΟ προπονητής του Κολοσσού Ρόδου μίλησε για τις αρχές της ατομικής προπόνησης και συγκεκριμένα για επιθετικές κινήσεις με πλάτη και πρόσωπο στο καλάθι, υπογραμμίζοντας την ανάγκη για εμβάθυνση στις λεπτομέρειες.\nΜε πολύ ενέργεια και πάθος ο Στιβ Σπένσερ αναφέρθηκε στο μεθοδολογία της εκμάθησης του σουτ και στα βασικά σημεία του χειρισμού της μπάλας, εμπλουτίζοντας την ομιλία του με πλούσιο ασκησιολόγιο. Τη δεύτερη ημέρα του σεμιναρίου ο Αμερικανός προπονητής δεν δίστασε να... κυλιστεί στο παρκέ για να διδάξει την άμυνα και συγκεκριμένα την πιεστική της μορφή.\nΑυτός που έκλεψε την παράσταση δεν είναι άλλος από τον Σίτο Αλόνσο. Ο νεαρός χεντ-κόουτς της Μπανταλόνα συγκέντρωσε την προσοχή όλων με τις ιδιαίτερες ομιλίες του. Την πρώτη ημέρα αναλώθηκε στην «ντρίμπλα», διδάσκοντας την όμως με διαφορετική τεχνική και προεκτάσεις. Παράλληλα έδειξε ασκήσεις, βίντεο ενώ δεν δίστασε ο ίδιος να κάνει... επίδειξη υψηλής τεχνικής που θα ζήλευε και το «πουλέν» του, ο Ρίκι Ρούμπιο.\nΤη δεύτερη ημέρα ο Αλόνσο αναφέρθηκε σε ένα ιδιαίτερο κομμάτι της άμυνας, την αποφυγή της ξεκούρασης. Μίλησε δηλαδή για το πως οι παίκτες πρέπει να έχουν μια διαρκή κίνηση για να δυσκολέψουν την επίθεση και να γίνουν ακόμη πιο αποτελεσματικοί. Αφού ίδρωσε τρέχοντας μαζί με τους νεαρούς παίκτες της ομάδας επίδειξης, έκλεισε την ομιλία του με την προβολή 5λεπτου βίντεο γύρω από το θέμα.\nΜετά το τέλος του σεμιναρίου ακολούθησαν οι βραβεύσεις. Αρχικά ο ΣΕΠΚ τίμησε τους ομιλητές. «Ευχαριστούμε τον Γιάννη για την παρουσία και για τις μεθοδικές και λεπτομερείες ομιλίες του» ήταν τα λόγια του γενικού γραμματέα του Συνδέσμου, Θόδωρου Μπολάτογλου, που βράβευσε τον Γιάννη Σφαιρόπουλο. Εκείνος με τη σειρά του ευχαρίστησε το ακροατήριο, αλλά και το Δ.Σ του ΣΕΠΚ που του έδωσε την ευκαιρία να... αλλάξει πλευρά και από τις εξέδρες να μεταφερθεί στο παρκέ, παίρνοντας εκείνος το μικρόφωνο.\n«Είμαστε χαρούμενοι που σε είχαμε μαζί μας. Συγχαρητήρια» δήλωσε ο αντιπρόεδρος του ΣΕΠΚ, Θόδωρος Ροδόπουλος, δίνοντας την τιμητική πλακέτα στον Στιβ Σπένσερ.\n«Είμαι πολύ χαρούμενος που βρέθηκα εδώ. Πέρασα πολύ καλά» παραδέχτηκε ο Σίτο Αλόνσο, που τιμήθηκε εκ μέρους του Συνδέσμου από τον Νίκο Αποστολίδη, που με τη σειρά του πρόσθεσε: «Ευχαριστούμε τον κόουτς Αλόνσο για την παρουσία του, το βάθος γνώσεων και το πάθος του».\nΑμέσως μετά ο ΣΕΠΚ παρέδωσε τιμητικές πλακέτες στη δήμαρχο Χαρά Ουσουλτζόγλου-Γεωργιάδη, στον πρόεδρο της τοπικής Ένωσης Γιώργο Δημητριάδη και στον αντιδήμαρχο (και πρόεδρο του ΟΝΑ) Γιώργο Μιχαηλίδη, για την ευκαιρία να πάρουν μέρος στις εορταστικές εκδηλώσεις του αθλητικού έτους "Δημήτριος Βικέλας".\nΜε τη σειρά της η δήμαρχος Βέροιας πέρα από την πλακέτα που απένειμε στον Σύνδεσμο, χάρισε στην «ψυχή του σεμιναρίου», δηλαδή στους τρεις ομιλητές, από ένα σήμα του 2008 φτιαγμένο από κρύσταλλο, «διότι κι οι αθλητικές αξίες είναι φτιαγμένες από το ίδιο υλικό» όπως τόνισε συγκεκριμένα η Χαρά Ουσουλτζόγλου-Γεωργιάδη.


Σενάρια αύξησης της στρατιωτικής θητείας! – INLIFE by INPAOK\nΠολιτικη 23 Ιουλίου 2019 0\nΤι εξετάζει το υπουργείο Άμυνας\nΤι εξετάζεται για στρατό Ξηράς και μόνιμα στελέχη\nΔεν διέψευσε τα σενάρια αύξησης της στρατιωτικής θητείας ο υπουργός Αµυνας, Νίκος Παναγιωτόπουλος. Απ’ ό,τι φαίνεται, το θέµα θα είναι µετέωρο τους επόµενους µήνες. Το µόνο βέβαιο, σύµφωνα µε δηλώσεις του Νίκου Παναγιωτόπουλου, αµέσως µετά την οµιλία του στη Βουλή, είναι πως «υπάρχουν θεωρητικές σκέψεις» και επ’ αυτού αναµένονται οι θέσεις, οι εκθέσεις και οι προτάσεις των τριών επιτελείων.\nΕνας άλλος παράγοντας είναι, βέβαια, ο οικονοµικός, µια και αυξηµένη θητεία σηµαίνει αύξηση του κόστους – και όχι µόνο λόγω του στρατιωτικού µισθού, ο οποίος αυξήθηκε επί ΣΥΡΙΖΑ. Οπότε η νέα ηγεσία του υπουργείου Αµυνας δεν µπορεί παρά να εξετάσει όλες τις παραµέτρους, µετά να καταλήξει στις προθέσεις της και αργότερα να καταρτίσει ένα νοµοσχέδιο, που δύσκολα όµως θα κατατεθεί µέσα στο 2019.\nΠάντως, σύµφωνα µε δηµοσιεύµατα (ή διαρροές «ψαρέµατος» αντιδράσεων;), υπό σκέψη είναι να αυξηθεί για τρεις µήνες η θητεία στον Στρατό Ξηράς, ώστε να εξισωθεί µε αυτή του Ναυτικού και της Αεροπορίας. Επίσης, γίνεται λόγος για ενίσχυση του επαγγελµατικού χαρακτήρα του στρατεύµατος µε προσλήψεις µόνιµων στελεχών, ενώ ξαναµπαίνει στο τραπέζι το θέµα της υποχρεωτικής στράτευσης στα 18 χρόνια. Ιδίως αυτό είναι ένα θέµα που καλό θα ήταν να ξεκαθαριστεί, καθώς δεν πρόκειται για αµιγώς στρατιωτικό ζήτηµα. Αντιθέτως, αφορά δεκάδες χιλιάδες νέους ανθρώπους και τις οικογένειές τους.


ΣΤΡΩΜΑ 7WAVE ΥΠΕΡΔΙΠΛΟ ΠΛΑΤΟΣ 161-170εκ. ΜΗΚΟΣ εως 200εκ. - Welhome - Έπιπλα\nΑρχική > Έπιπλα σπιτιού>Υπνοδωμάτιο>Στρώματα>ΣΤΡΩΜΑ 7WAVE ΥΠΕΡΔΙΠΛΟ ΠΛΑΤΟΣ 161-170εκ. ΜΗΚΟΣ εως 200εκ.\nΣΤΡΩΜΑ 7WAVE ΥΠΕΡΔΙΠΛΟ ΠΛΑΤΟΣ 161-170εκ. ΜΗΚΟΣ εως 200εκ.


Προορισμοί Αγίου Βαλεντίνου στην Αθήνα - Nonstoptravellers\nby Dimosthenis 3 Φεβρουαρίου 2021\nwritten by Dimosthenis 3 Φεβρουαρίου 2021\nΠροορισμοί Αγίου Βαλεντίνου στην Αθήνα καθώς πλησιάζει η ημέρα των ερωτευμένων, η ημέρα του Αγίου Βαλεντίνου. 14 Φλεβάρη λοιπόν με καραντίνα ή χωρίς και είμαστε έτοιμοι να ζήσουμε μια ρομαντική διαδρομή για την καθημερινή μας εξάσκηση στην όμορφή Αθήνα. Τηρούμε πάντα κοινωνικές αποστάσεις και τους κανονισμούς της πολιτείας, βάζουμε όμως και τον έρωτα στη ζωή μας. Για το λόγο αυτό, έχουμε ετοιμάσει για εσάς 4 ρομαντικούς προορισμούς – διαδρομές για το κέντρο της Αθήνας για την ημέρα του Αγίου Βαλεντίνου.\nΗ πόλη της Αθήνας από ψηλά\nΛυκαβηττός για ένα καφεδάκι – Προορισμοί Αγίου Βαλεντίνου στην Αθήνα\nΡομαντικό καφεδάκι με θέα το λεκανοπέδιο Αττικής. Ο Λυκαβηττός δίνει πάρα πολλές επιλογές απομόνωσης και υπέροχης θέας, ένας ιδανικός χώρος για περπατήστε να πιείτε καθ΄ οδόν ένα ρομαντικό καφέ. Εμείς προτείνουμε να ανηφορίσετε περνώντας από Κολωνάκι, ακολουθώντας το μονοπάτι που θα βρείτε ακριβώς απέναντι από το ξενοδοχείο St. George Lycabettus. Αν δεν πάρετε καφεδάκι από το σπίτι θα βρείτε σε ένα από τα take away café στο Κολωνάκι, θα βγείτε στην Πράσινη τέντα, ανηφορίζοντας προς τον λόφο. Περπατώντας άλλο λίγο θα φτάσετε στην εκκλησία του Αγίου Γεωργίου. Αν δεν φυσάει στο προαύλιο της εκκλησίας κάντε ένα διάλλειμα. Αποτελεί μια από τις κορυφαίες επιλογές για να θαυμάστε την καταπληκτική θέα της πόλης.\nΑθήνα διαδρομές με θέα\nΛόφος του Φιλοπάππου για κρασάκι – Προορισμοί Αγίου Βαλεντίνου στην Αθήνα\nΤα πράγματα είναι απλά. Πάρτε ένα μικρό κρασάκι και είσαστε έτοιμοι για μια ρομαντική βόλτα στον λόφο Φιλοπάππου. Περάστε από την εκκλησία του Αγίου Δημήτριου Λουμπαρδιάρη και ανηφορίστε στον λόφο του Φιλοπάππου. Στην κορυφή με την υπέροχη θέα θα βρείτε παγκάκια αλλά και βραχάκια να καθίσετε για λίγο, να αγκαλιαστείτε, να πιείτε το κρασάκι σας και να θαυμάσετε την υπέροχη θέα. Πριν φυσικά συνεχίσετε το καθημερινό σας περπάτημα. Απολαύστε την Ακρόπολη και αφεθείτε στους ήχους της πόλης που ξεπροβάλλει στα πόδια σας και κατηφορίζει προς την θάλασσα σαν ποτάμι.\nΗ θέα στο Καλλιμάρμαρο στάδιο\nΜετς για ρομαντική βόλτα\nΑν πάλι έχετε διάθεση να περπατήσετε περισσότερο τότε το Μετς αποτελεί την ιδανική επιλογή. Περπατήσετε στον πεζόδρομο του Νικηφόρου Θεοτόκη με τα υπέροχα αθηναϊκά σπίτια. Ανηφορίστε προς την πλατεία Αγίου Βαρνάβα για ένα καφέ take away. Κατευθυνθείτε προς τον λόφο Αρδηττού. Για να φτάσετε εκεί, βρείτε να σκαλάκια της οδού Κλειτομάχου και περπατήσετε προς τη θέση του Ναού της θεάς τύχης.\nΒόλτα στο Ίδρυμα Πολιτισμού Πάρκο Σταύρος Νιάρχος\nΠάρκο Σταύρος Νιάρχος – Προορισμοί Αγίου Βαλεντίνου στην Αθήνα\nΓια κάτι διαφορετικό, αλλά ιδιαίτερο μια βόλτα στο Πάρκο Σταύρος Νιάρχος είναι η απόλυτα ρομαντική επιλογή με θέα θάλασσα. Συνδυάζει μοντέρνα αισθητική, ένα καταπληκτικό και ρομαντικό πάρκο, μία υπέροχη θέα στη θάλασσα και ένα μαγευτικό ηλιοβασίλεμα.\nΗμέρα του Αγίου Βαλεντίνου στην Αθήνα, μια διαφορετική ημέρα, την οποία μπορούμε να κάνουμε ακόμα πιο ξεχωριστή με μια μικρή βόλτα στην υπέροχη αυτή πόλη. Ευχόμαστε να περάσετε υπέροχα! Για εσάς που οι περιορισμοί στις μετακινήσεις της εποχής δεν θα σας επιτρέψουν να απολαύσετε τις διαδρομές μας, ευχόμαστε να τις απολαύσετε σύντομα ανεμπόδιστα!


Αντλίες Θερμότητας: Η εξέλιξη στον τομέα της θέρμανσης - abaxtherm.gr\nTags: θέρμανση, αντλία θερμότητας, αντλίες θερμότητας, θερμότητα, πράσινη ενέργεια\nΤα τελευταία χρόνια ακούμε συχνά για τις αντλίες θερμότητας ως μία εναλλακτική λύση θέρμανσης οικιακών ή επαγγελματικών χώρων. Τι ακριβώς είναι, όμως, οι αντλίες θερμότητας, πως λειτουργούν και πόση εξοικονόμηση ενέργειας μπορούμε να επιτύχουμε με την τοποθέτησή τους;\nΑντλία θερμότητας είναι η ηλεκτρική συσκευή η οποία αφαιρεί θερμότητα από ένα χώρο ή από το περιβάλλον και τη μεταφέρει σε κάποιον άλλο. Εναλλάσσει, δηλαδή, τον κύκλο ψύξης του συστήματος με αποτέλεσμα να δίνει ζεστό ή κρύο αέρα σύμφωνα με τις ανάγκες του χώρου σε εμπορικές και βιομηχανικές εφαρμογές.\nΥπάρχει πληθώρα τύπων αντλιών θερμότητας, με κάθε μία να διαθέτει τα ανάλογα χαρακτηριστικά έτσι ώστε να καλύπτει εφαρμογές διαφορετικών ειδών και να μπορεί να τοποθετηθεί εύκολα ανεξάρτητα με το είδος και το μέγεθος του διαθέσιμου χώρου. Οι αντλίες θερμότητας μπορούν να εφαρμοστούν σε νέες όσο και σε υφιστάμενες κτιριακές εγκαταστάσεις, αλλά και σε περιπτώσεις ανακαινίσεων.\nΠώς όμως λειτουργεί μία αντλία θερμότητας;\nΗ αντλία θερμότητας είναι ένα ενεργειακά αποδοτικό σύστημα που απορροφά θερμότητα από τον αέρα, το έδαφος ή το νερό. Μεταφέρει τη θερμότητα του αέρα του περιβάλλοντος στην οικία μέσω υδραυλικού συστήματος νερού, όπως ενδοδαπέδια θέρμανση, fan coil,σώματα καλοριφέρ και boiler για κάλυψη του συνόλου των αναγκών σε θέρμανση, κλιματισμό και παροχή ζεστού νερού χρήσης με 100% συμβατότητα.\nΑποτελεί η αντλία θερμότητας οικονομική λύση;\nΣύμφωνα με μελέτη του Εθνικού Μετσόβειου Πολυτεχνείου, η θέρμανση μέσω αντλιών θερμότητας είναι σημαντικά η οικονομικότερη λύση. Η ηλεκτρική ενέργεια που απαιτείται για να λειτουργήσει αφορά μόνο το στάδιο άντλησης θερμότητας. Επομένως ο χρήστης πληρώνει μόνο το κόστος της ηλεκτρικής ενέργειας που απαιτείται για την άντληση αέρα. Το ηλεκτρικό ρεύμα δηλαδή, δεν χρησιμοποιείται ως πηγή για τη δημιουργία θέρμανσης ή ψύξης και για αυτό η κατανάλωση που απαιτείται είναι πολύ μικρή. Το γεγονός αυτό δικαιολογείται με το ότι «επιβάλλουν» μία ροή θερμότητας από το ψυχρότερο προς το θερμότερο περιβάλλον, που είναι αντίθετη προς τη «φυσική ροή» θερμότητας (που είναι από το θερμότερο προς το ψυχρότερο). Έτσι, απαιτούν την κατανάλωση ενός μικρού ποσού ενέργειας για να συντηρήσουν τη λειτουργία τους.\nΠοια είναι η πραγματική απόδοση μίας αντλίας θερμότητας;\nΗ απόδοση υπολογίζεται με το συντελεστή απόδοσης (COP). Συγκεκριμένα,ο συντελεστής COP 3, σημαίνει ότι για κάθε μία κιλοβατώρα (kWh) ηλεκτρικού ρεύματος που καταναλώνεται, παράγονται 3 θερμικές kWh.\nΠοια είναι τα οφέλη της Αντλίας Θερμότητας;\nΕξοικονόμηση χρημάτων έως και 70% σε σχέση με τις παραδοσιακές εγκαταστάσεις θέρμανσης\nΕύκολη τοποθέτηση χωρίς αλλαγές στο εσωτερικό του σπιτιού\nΠαροχή ζεστού νερού χρήσης με οικονομία σε σύγκριση με τους ηλεκτρικούς θερμοσίφωνες\nΑυτονομία από κεντρικές εγκαταστάσεις\nΔυνατότητα παροχής ψύξης - θέρμανσης, αποφυγή αγοράς κλιματιστικών\nΗ εγκατάσταση επιδοτείται από τα Προγράμματα ‘’Εξοικονομώ’’\nΛειτουργία φιλική προς το περιβάλλον, αφού το μεγαλύτερο ποσοστό ενέργειας που καταναλώνεται σε μια κατοικία αφορά τη θέρμανση και την παραγωγή ζεστού νερού χρήσης.\nΧάρη στη λειτουργία με ηλεκτρισμό είναι εύκολη στη χρήση, καθαρή χωρίς καπνό, στάχτες, κουβάλημα ξύλων, κίνδυνο ασφυξίας από πυρκαγιά κλπ.\nΤι πρέπει να κάνω πριν την εγκατάσταση της Αντλίας Θερμότητας;\nΠρώτο βήμα πριν την εγκατάσταση είναι να γνωρίζετε αν την χρειάζεστε πραγματικά. Είναι σημαντικό να τοποθετηθεί σε χώρο που πραγματοποιείται συχνή χρήση με σκοπό την άμεση απόσβεση των χρημάτων.\nΔεύτερο βήμα αποτελεί η μελέτη του χώρου από μηχανικό σύμφωνα με ακριβή δεδομένα και η σωστή διαστασολόγηση κι όχι μια πρόχειρη εκτίμηση επιλογής αντλίας.\nΈλεγχος και εξασφάλιση χώρου τοποθέτησης των μηχανημάτων.\nΣύγκριση τιμών αγοράς, εγκατάστασης και συντήρησης.


Παρολίγον αεροπορική τραγωδία για τον Μπόνο | Euronews\nΠαρολίγον αεροπορική τραγωδία για τον Μπόνο\nΑπό Euronews • ανανεώθηκε πριν: 13/11/2014\nΠαρολίγον τραγωδία στον άερα όταν η πόρτα στο χώρο των αποσκευών του αεροπλάνου με το οποίο ταξίδευε ο γνωστός τραγουδιστής Μπόνο των U2, αποκόπηκε την ώρα που βρισκόταν στον αέρα.\nΟ μουσικός των U2, πραγματοποιούσε μια δίωρη πτήση από το Δουβλίνο στο Βερολίνο, με ένα Learjet 60 D-CGEO, με τέσσερις φίλους, προκειμένου να παραβρεθεί στα Bambi International Music awards όταν συνέβη το περιστατικό.\nΟι υπόλοιποι της μπάντας, δεν επέβαιναν στο αεροπλάνο και θα ταξίδευαν χωριστά για τα μουσικά βραβεία. Ο Μπόνο όμως είχε πετάξει νωρίτερα για να παραβρεθεί σε μια διπλωματική εκδήλωση με τον Γκερντ Μιούλερ, τον Γερμανό υπουργό οικονομικής Συνεργασίας και Ανάπτυξης.\nΩστόσο, όταν το αεροσκάφος έφτασε στις γερμανικές ακτές, η πόρτα στο χώρο των αποσκευών στο πίσω μέρος του αεροσκάφους είχε αποκοπεί.\n«Ήταν πολύ τυχερός, το αεροπλάνο θα μπορούσε να είχε πέσει» δήλωσε μια πηγή στην εφημερίδα Irish Daily Mail.\n«Περίπου μία ώρα μετά την απογείωση, άκουσαν έναν μεγάλο γδούπο από το πίσω μέρος του αεροπλάνου. Τρόμαξαν προς στιγμήν, αλλά συνέχισαν το ταξίδι τους και προσγειώθηκαν στο Βερολίνο. Όταν προσγειώθηκαν, τρομοκρατήθηκαν όταν έμαθαν πως το πίσω μέρος του αεροπλάνου είχε αποκολληθεί. Ολόκληρη η πόρτα μαζί με τις αποσκευές του Μπόνο και των φίλων του, είχαν πέσει στον αέρα. Δεν ξέρω αν η πόρτα και τα περιεχόμενα το αεροσκάφους έπεσαν στο νερό ή το έδαφος, αλλά ήταν όλοι τους εξαιρετικά τυχεροί. Βρίσκονταν σε ένα ύψος όπου όλα θα μπορούσαν να συμβούν και νιώθουν πολύ τυχεροί που είναι ζωντανοί».\n«Η αστυνομάι πλέον θα διεξάγει έρευνα για να ελέγξει τι ακριβώς συνέβη» δήλωσε ο επικεφαλής Τύπου στο αεροδρόμιο του Βερολίνου, Ραλφ Κάνκελ.\nΟ Κάνκελ πρόσθεσε επίσης πως υπάρχουν αναφορές ότι ένα κομμάτι από το αεροσκάφος προσγειώθηκε στο Βρανδεμβούργο κοντά στην γερμανική πρωτεύουσα.\nΟ εκπρόσωπος του Μπόνο δεν έχει ακόμη σχολιάσει το γεγονός.


ΤΕΛΙΚΑ Ο ΣΛΗΜΑΝ ΒΡΗΚΕ ΤΗ ΜΟΥΜΙΑ ΤΟΥ ΑΓΑΜΕΜΝΟΝΑ...; ΠΩΣ ΠΕΡΙΕΓΡΑΨΕ Ο ΙΔΙΟΣ ΤΟ ΠΕΡΙΣΤΑΤΙΚΟ ΑΝΕΥΡΕΣΗΣ ΤΟΥ ΝΕΚΡΟΥ... ΠΟΥ ΕΙΧΕ ΠΛΗΜΜΥΡΙΣΕΙ ΜΕ ΕΝΘΟΥΣΙΑΣΜΟ ΤΗΝ ΕΛΛΑΔΑ ΚΑΙ ΟΛΟΚΛΗΡΟ ΤΟΝ ΚΟΣΜΟ! -ΒΙΝΤΕΟ- | Εφημερίδα "Στόχος" - Stoxos newspaper\nΤΕΛΙΚΑ Ο ΣΛΗΜΑΝ ΒΡΗΚΕ ΤΗ ΜΟΥΜΙΑ ΤΟΥ ΑΓΑΜΕΜΝΟΝΑ...; ΠΩΣ ΠΕΡΙΕΓΡΑΨΕ Ο ΙΔΙΟΣ ΤΟ ΠΕΡΙΣΤΑΤΙΚΟ ΑΝΕΥΡΕΣΗΣ ΤΟΥ ΝΕΚΡΟΥ... ΠΟΥ ΕΙΧΕ ΠΛΗΜΜΥΡΙΣΕΙ ΜΕ ΕΝΘΟΥΣΙΑΣΜΟ ΤΗΝ ΕΛΛΑΔΑ ΚΑΙ ΟΛΟΚΛΗΡΟ ΤΟΝ ΚΟΣΜΟ! -ΒΙΝΤΕΟ-\nΜε σχόλιο του αργότερα σε ανακοίωσή του στον ελληνικό τύπο δηλώνει: .. ο νεκρός ανταποκρίνεται πλήρως στην εικόνα που εδώ και πολύ καιρό είχε πλάσει η φαντασία μου για τον πανίσχυρο Αγαμέμνονα . Τα νέα ταξιδεύουν γρήγορα, ο κόσμος ενθουσιάζεται,βρέθηκε ο νεκρός Αγαμέμνονας, ο θρυλικός βασιλιάς των Μυκηνών. Ένα κύμα ενθουσιασμού σαρώνει την Ελλάδα μπροστά στην τρομακτική ανακάλυψη, αλλά πολύ γρήγορα και ολόκληρο τον κόσμο. Χιλιάδες άνθρωποι συρρέουν στις Μυκήνες για να δουν το θαύμα…ο Σλήμαν τηλεγραφεί στο Ναύπλιο ζητώντας ένα ζωγράφο σημ: αγνώστων στοιχείων, για να γίνει πρώτα μια ελαιογραφία…και το πρότυπο της ξυλογραφίας που δημοσιεύθηκε στο λεύκωμα των Μυκηνών του Σλήμαν.\n….στο όνομα του εθνικού συμφέροντος και του ιδίου προσδιορισμού που φέρει και το εν λόγω Μουσείο Εθνικό Αρχαιολογικό Μουσείο Αθηνών, να έλθει επιτέλους στο φως και να εκτεθεί η σορός του Μυκηναίου Άνακτα. Γιατί, ακόμα και αν δεν είναι ο Αγαμέμνονας, όπως ίσως λανθασμένα η ρομαντική φύση του Σλήμαν να τον ταύτισε, δεν παύει να είναι ο νεκρός, και μάλιστα ταριχευμένος, ενός μεγάλου προγόνου από τα βάθη της ιστορικής μας παραδόσεως, αφού το μέρος που ετάφη εθεωρήθη διπλά ιερό…